7 Jenama Air Kosong Dalam Botol Paling Mahal Di Dunia

Air adalah satu komoditi asas yang mana kita boleh dapatkan dengan begitu sahaja dengan harga yang murah.

Namun, pelbagai perniagaan telah mengambil peluang dan kesempatan terhadap sumber ini dalam beberapa tahun yang lalu dan menukarkannya kepada produk mewah yang boleh menyaingi beg dan jam tangan berjenama.

Satu kajian dari firma perunding Zenith Global menunjukkan bahawa pasaran untuk jenama air mahal berkemban 9% setiap tahun dan ketika ini ia bernilai RM613 bilion.

Anda biasa boleh dapatkan sebotol air mineral  biasa dengan julat harga di antara RM2.50 hingga RM3.00.

Air mineral berjenama seperti Evian sudah dianggap sebagai minuman mewah bagi orang berada yang dijual dengan harga mencecah RM10, namun itu masih murah jika dibandingkan dengan air-air dalam senarai ini.

iluminasi.com kongsikan 7 jenama air botol paling mahal di dunia.

Iluliaq berasal dari glasier Sermeq Kujalleq di Greenland, yang telah menjadi tapak yang dilindungi UNESCO sejak tahun 2004.

Aisberg tersebut dibawa ke atas bot oleh pekerja tempatan sebelum dibawa ke tong dan dibiarkan ia cair secara semulajadi. Pengeluaran Iluliaq adalah sangat terhad kerana bergantung kepada faktor persekitaran dan elemen semula jadi.

Setiap pembelian Iluliaq akan membuatkan anda berasa istimewa dan syarikat ini tidak menyimpan stok untuk tempoh yang lama bagi memastikan setiap botol yang disampaikan adalah yang paling segar.

Untuk memungkinkan ini berlaku, setiap botol adalah bertarikh dan nama pelanggan diletakkan pada label.

Ekspedisi Artik ke Svalbard di Eropah telah dilakukan untuk menghasilkan salah satu air paling murni yang anda dapat beli dan dihadiahkan kepada rakan-rakan serta orang tersayang. Malah, syarikat ini juga menawarkan pelbagai paket hadiah yang mempunyai tiub yang sangat elegan.

Svalbarði juga mengiktiraf bahawa air ini harus dibungkus dalam botol premium yang sangat layak untuk kualitinya. Botol utamanya diperbuat daripada kaca "extra-flint" sementara penutup kayu menyerupai kemiripan kayu hanyut arktik.

Dibungkus dengan canggih di dalam botol unik yang direka dengan pelbagai kristal Swarovski, Filico menawarkan orang Jepun hasil tangan mereka yang terbaik sementara anda menyegarkan diri dengan air mineral semulajadi yang berkualiti tinggi dari Kobe, Jepun.

Filico menawarkan pelbagai botol air yang mempunyai reka bentuk menarik dan diraja. Syarikat ini menyatakan bahawa ia adalah hadiah yang sempurna untuk orang tersayang kerana botolnya melambangkan kebersihan dan kesucian.

Diperoleh 2000 kaki di bawah permukaan Lautan Pasifik di Hawaii, air laut dalam sulingan dari Kona Nigiri ini dikatakan memberikan banyak faedah kesihatan kepada penggunanya disebabkan sifat-sifat istimewa yang terkandung di dalamnya.

Pembungkusannya tidak melihatkannya sesuai untuk dijual pada harga premium secara eksklusif di Jepun, namun kebersihan dan manfaat kesihatan membuatkan orang ramai berminat dengan Kona Nigari.

Ia disyorkan oleh beberapa ahli dermatologi dan jurulatih kecergasan yang paling terkenal dan dijual dengan harga RM1,676 untuk setiap 750ml.

Bagaimana cara mudah membuat Swarovski menghiasi produk Bling H2O menjadi lebih mahal? Ia mudah. Tambahkan lebih banyak kristal Swarovski!

Bling H2O agak literal dalam menamakan produk mereka dengan nama The Ten Thousand kerana botol itu dihiasi dengan 10,000 butir kristal Swarovski.

Jika anda minum dari air dari botol ini, anda pasti akan menjadi perhatian orang ramai namun anda perlu membayar RM11,300 seunit terlebih dahulu.

Dengan Acqua di Cristallo Tributo a Modigliani, anda dapat merasai kedua-dua rasa air dan emas.

Botolnya adalah buatan tangan yang diperbuat daripada emas 24 karat dengan 5 mg debu emas 23 karat, adalah berdasarkan karya seni artis Itali, Amedeo Clemente Modigliani.

Apa yang terkandung di dalam botol 1.25ml ini adalah kombinasi air glasier dari Iceland dan perairan semulajadi dari Perancis dan Kepulauan Fiji.

Malangnya, anda tidak akan cuba untuk menghirup air Acqua di Cristallo Tributo a Modigliani yang menyegarkan ini kerana ia dijual di sebuah acara lelongan dengan harga RM250,000 pada tahun 2010.

Mengatasi senarai jenama air paling mahal 2018 adalah Beverly Hills 90H20 Luxy Collection Diamond Edition.

Beverly Hills sentiasa mengangkat diri mereka sebagai champangne versi air kerana rasa airnya yang sangat menakjubkan yang berasal dari sumber mata air utara California.

Syarikat itu telah mengatasi diri mereka sendiri kerana edisi ini, yang disebut-sebut sebagai "air yang terbaik" diperoleh dari Pegunungan Sierra Nevada dan dipenuhi dengan mineral, kalium, kalsium, dan mineral untuk meningkatkan rasa dan nutriennya.

Botol Edisi Mewah Diamond Edition, yang direka oleh tukang emas Mario Padilla dilengkapi dengan penutup emas putih bertatahkan emas 14 karat yang terdiri daripada lebih daripada 250 berlian hitam dan 600 G / VS berlian putih.

Hanya sembilan botol air ini sahaja pernah dihasilkan dan jika anda membeli satu unit, anda akan mendapat bekalan setahun Beverly Hills 9OH2O Lifestyle Collection.


Sejarah Syarikat Francais Makanan Segera Terbesar Dunia - Subway

Subway adalah syarikat rangkaian makanan segera yang paling pantas berkembang di dunia. Diasaskan di Connecticut, Amerika Syarikat pada tahun 1965, syarikat ini sehingga tahun 2010, mempunyai lebih 1000 kedai berbanding McDonald's. Pada tahun 2017, Subway mempunyai lebih daripada 44,600 francais restoran di seluruh dunia.

Pengasas Subway, Fred DeLuca mula berjinak dengan industri makanan dengan membuka sebuah kedai sandwic pada usia 17 tahun dengan harapan untuk mengumpul wang untuk membayar yuran pengajiannya di kolej.

Fred yang masih muda pada ketika itu sebenarnya tidak pernah mempunyai niat untuk menjadi seorang ahli perniagaan, namun sebaliknya beliau bercita-cita untuk menjadi seorang doktor.

Beliau meminjam sebanyak $USD1000 daripada seorang rakan keluarganya, Dr. Peter Buck sebagai modal permulaan. Peter menggalakkan dan memberi sokongan penuh kepada Fred untuk memulakan perniagaan tersebut.

Pada tahun 1965, mereka mendaftarkan syarikat mereka di bawah nama Doctor's Associate Inc.. Nama tersebut adalah kerana Buck adalah seorang doktor yang mempunyai Ph.D., manakala Fred pula bercita-cita untuk menjadi seorang doktor.

Kedua mereka bekerjasama memulakan perniagaan menjual sandwich, dan menamakan kedai tersebut sebagai 'Pete's Super Submarines'. Roti oblong yang panjang pada ketika itu adalah suatu yang masih baharu, dan mereka berharap bahawa ianya akan menjadi kegemaran penduduk kejiranan terdekat.

Walaupun tidak mempunyai pengalaman, masih muda dan bermula dengan modal yang kecil, Fred mencapai kejayaan agak pantas. Pada hari pertama, Fred dan Peter berjaya menjual sebanyak 312 sandwic, pada harga sekitar 49 hingga 69 sen untuk setiap satu. Fred akhirnya berjaya mengumpul wang yang cukup bagi menyambung pengajiannya ke kolej.

Namun begitu, kejayaan tersebut membuatkan Fred berfikir semula tentang masa depannya. Beliau akhirnya membuat keputusan untuk meneruskan perniagaan sandwicnya itu dan tidak kembali belajar. Fred mempunyai cita-cita dan harapan yang tinggi dalam bidang industri makanan.

Antara langkah yang diambil untuk memasarkan jenama sandwich mereka adalah dengan mengiklankan perniagaan tersebut di dalam radio tempatan. 'Pete's Submarines' kedengaran seperti 'Pizza Marines', yang memberikan gambaran berbeza berbanding apa yang dijual mereka.

Fred bersama rakan kongsinya itu akhirnya membuat keputusan untuk menamakan semula perniagaan mereka kepada 'Pete's Subway', yang akhirnya menjadi 'Subway' pada tahun 1968.

Beberapa tahun selepas bermula, Subway mula berkembang. Fred mempunyai cita-cita untuk membuka 30 lagi rangkaian dalam tahun 1968. Namun, dalam tempoh beberapa tahun, mereka hanya berjaya membuka 16 kedai sahaja dan gagal mencapai sasaran.

Fred dan Peter mengakui bahawa adalah sangat sukar untuk mengekalkan kualiti yang sama di setiap kedai mereka. Fred akhirnya sedar bahawa melalui model francais, mereka bukan sahaja dapat berkembang dengan pantas, malah dapat mengekalkan kualiti servis dan makanan yang tinggi, melalui latihan dan kursus (training) yang bakal mereka perkenalkan.

Pada tahun 1974, Fred berjaya memujuk seorang rakannya yang bernama Brian Dixon untuk membuka francais pertama Subway di Walling Ford. Menggunakan model perniagaan francais, mereka berjaya membuka 14 lagi rangkaian kedai dalam tahun yang sama. Ianya merupakan kejayaan luar biasa buat Fred.

Fred seorang yang sangat pentingkan kualiti. Beliau telah membuat kod prinsip yang harus diikuti oleh setiap rangkaian restoran Subway. Teras utama yang ditekankan beliau adalah kualiti tinggi, bahan yang segar dan kepuasan pelanggan. Prinsip dan teras ini terus membawa kejayaan buat Subway, apabila berjaya membuka rangkaian ke-100 pada tahun 1978.

Syarikat ini kemudiannya mewajibkan bahawa setiap roti yang digunakan perlu dihasilkan di restoran Subway itu sendiri. Strategi ini berjaya membantu meningkatkan reputasi dan permintaan terhadap sandwic Subway yang meletakkan kualiti dan kepuasan pelanggan sebagai keutamaan.

Pada tahun 1984, Subway membuka rangkaian restoran pertama mereka di luar Amerika Utara, dan ianya terletak di Bahrain. 3 tahun berikutnya, Subway sudah mempunyai 1000 francais, dan sehingga tahun 1998, Subway berjaya memiliki sebanyak 10,000 rangkaian restoran.

Hari ini, Subway sudah berkembang ke hampir setiap negara di dunia ini termasuklah U.A.E., Norway, Pakistan, Hong Kong, Switzerland dan juga Malaysia.

Kejayaan Fred dan Peter dalam membina empayar perniagaan secara francais bukanlah sesuatu yang mudah untuk dicapai, walaupun tidak mustahil. Sekiranya anda mempunyai impian yang sama, kejarlah impian tersebut, namun jangan sesekali mengabaikan tanggungjawab anda kepada keluarga.

Ramai mereka di luar sana apabila mempunyai idea untuk memulakan perniagaan, terus mengambil langkah drastik dengan berhenti kerja sedangkan mereka masih mempunyai komitmen lain.

Bermulalah secara kecil-kecilan di samping kerjaya hakiki, sekiranya perniagaan tersebut mula berkembang dan menunjukkan tanda-tanda kejayaan, barulah sesuai untuk berhenti kerjaya dan fokus sepenuhnya terhadap perniagaan tersebut.


7 Fakta Menakjubkan Tentang Latihan Angkasawan Yang Ramai Tak Tahu

Pasti ada di kalangan kita yang memiliki cita-cita untuk menjadi angkasawan ketika kecil. Namun, tak semua bernasib baik dan berpeluang untuk merealisasikan impian ini.

Hanya sekitar 550 orang manusia sahaja yang pernah pergi ke angkasa lepas setakat ini.

Selain daripada perlu melepasi halangan dalam membuat permohonan, apa yang membuatkannya sangat sukar adalah latihan-latihan yang sangat mencabar.

Tak semua yang diterima untuk menjalani latihan dapat menamatkan kursus dengan lancar. iluminasi.com kongsikan 7 fakta menarik mengenai latihan menjadi seorang angkasawan.

Walaupun NASA tidak mempunyai had bagi umur angkasawannya, namun ia masih memastikan calonnya memiliki ijazah sarjana muda dalam bidang berkaitan STEM seperti biologi, kejuruteraan atau sains komputer.

NASA juga menghendaki semua pelatih angkasawan menjadi warga A.S. dengan penglihatan yang sangat baik, walaupun penggunaan cermin mata masih boleh diterima.

Dan akhirnya, calon yang berjaya mestilah mempunyai pengalaman juruterbang selama 1,000 jam dalam pesawat jet atau tiga tahun pengalaman kerja yang relevan.

Apa yang pasti adalah tiada had umur. Pada masa lalu, NASA telah memilih calon termuda yang berusia 26 tahun dan tertua berusia 46 tahun. Dan bekas angkasawan John Glenn kembali ke angkasa lepas pada tahun 1998 pada usia 77 tahun

Namun kebarangkalian untuk dipilih adalah agak tipis. Pada tahun 2016, NASA mengumumkan bahawa segelintir orang baru akan dibenarkan memasuki program latihan angkasawannya.

Lebih daripada 18,300 permohonan telah diterima dan hanya 12 permohonan sahaja dipilih. Ini menjadikan kadar penerimaan hanya 0.065 peratus!

Anda tidak perlukan teleskop untuk mengetahui bahawa bulan dipenuhi dengan kawah. Beberapa kawah yang paling besar kadang-kala dapat dilihat dengan mata kasar dari Bumi [sumber: Raja].

Satelit semulajadi planet kita mempunyai beribu-ribu lekukan ini dan oleh itu, selepas program Apollo ditubuhkan pada tahun 1961, NASA mengambil keputusan untuk membiasakan diri angkasawannya terhadap bentuk bulan.

Tetapi bagaimana? Walaupun kawah hentaman meteorit di bulan ini adalah perkara biasa, namun ia sangat sukar untuk ditemui di Bumi.

Nasib baik, agensi itu mempunyai kawah yang agak luas di "belakang rumah sendiri". Sekitar 50,000 tahun yang lalu, sebuah meteorit menghentam ke lokasi yang kini dikenali sebagai Arizona utara.

Hasilnya adalah satu lubang raksasa di bawah tanah dengan kedalaman 173.7 meter dan 1.25 kilometer lebar. Dikenali sebagai "Meteor Crater," lekukan tersebut sangat berguna untuk NASA.

Semasa era Apollo, bakal angkasawan menjalankan latihan pemetaan dan pengukuran di dalam dan sekitar kawah ini. Ia masih menjadi destinasi bagi pelatih NASA pada hari ini.

Bagi bakal angkasawan yang ingin ke bulan, kawah terpencil adalah tempat yang sangat sesuai untuk menjalankan beberapa latihan. Namun, jika terdapat kawasan yang dipenuhi dengan kawah seperti ini, ia adalah lebih baik.

Untuk itu, pada tahun 1963, NASA dan Penyiasatan Geologi A.S. memetakan satu bahagian permukaan bulan. Kemudian mereka menggunakan jumlah dinamit yang sangat banyak untuk menghasilkan beratus-ratus kawah replika di Flagstaff, Arizona.

Apabila tapak yang dikenali sebagai "Cinder Lake" ini siap, angkasawan Apollo mendapat peluang untuk memandu uji kenderaan di situ.

Ketika ini, satu-satunya cara untuk pergi ke Stesen Angkasa Antarabangsa (ISS) adalah dengan menumpang kapal Rusia. Kapal angkasa Soyuz dicipta untuk program bulan Soviet pada awal tahun 1960-an.

Sejak itu, kapal Soyuz telah melakukan lebih daripada 1,500 pelancaran. Kenderaan ini termasuk kapsul di mana angkasawan duduk di atas satu set penggalak roket yang boleh dipisahkan.

Kapal angkasa Soyuz moden dilancarkan dari kosmodrom yang terletak di Kazakhstan.

ISS menggunakan kapal Soyuz untuk mengangkut bekalan dan mengangkut angkasawannya ke dan dari Bumi. Tiada kenderaan lain yang sedang digunakan untuk melakukan urusan seperti ini.

Dalam erti kata lain, sesiapa yang ingin melawat ISS perlu mahir dalam bahasa Rusia.

Semua angkasawan ISS, tanpa mengira asal negara dikehendaki mempelajari bahasa Rusia. Dan ia bukanlah hanya mempelajari bahasa Rusia asas.

Angkasawan perlu memahami banyak ungkapan khas dan teknikal dalam bahasa Rusia. Bagi sesetengah daripada mereka, ia adalah cabaran yang sangat menakutkan.

Angkasawan Agensi Angkasa Eropah dan anggota kru ISS, Tim Peake memberitahu bahawa pembelajaran bahasa Rusia adalah aspek paling sukar dalam latihannya

Pada hari ini, NASA memasukkan pengembara angkasa lepas dalam kelas bahasa yang intensif. Dalam setiap jadual angkasawan Amerika, sejumlah besar masa diperuntukkan dengan guru bahasa Rusia.

Dan seperti pelajar pertukaran asing, beberapa pelatih NASA dihantar untuk tinggal bersama keluarga Rusia di Moscow selama beberapa minggu.

Berhampiran Pusat Angkasa Johnson di Houston, Texas, terdapat sebuah kolam renang dalaman yang sangat luas. Kolam ini berukuran 12.1 meter dalam, 61.5 meter panjang dan 31 meter lebar.

Saiz ini adalah lebih besar daripada kolam renang Olimpik. Air kolam ini ditetapkan pada suhu di antara 27 hingga 30 darjah Celcius dan ditukar setiap hari.

Di sini, para angkasawan boleh membiasakan diri dengan rasa tanpa berat yang mereka akan alami di angkasa lepas. Kolam ini secara rasmi dikenali sebagai Makmal Keapungan Neutral (NBL).

Pada hari latihan, angkasawan yang telah lulus dalam latihan menyelam akan dipakaikan dengan sut angkasa lepas dan dimasukkan ke dalam kolam.

Di bawah permukaan air, setiap pelatih dikawal oleh 2 pegawai penyelam dan dibawa ke pelbagai penjuru kolam.

NASA mempunyai replika kapal angkasa Soyuz bersaiz sebenar, sebahagian daripada ISS, dan peralatan lain. Semua peralatan ini boleh dimasukkan ke dalam kolam renang untuk tujuan latihan.

Angkasawan yang ditenggelamkan akan melalui latihan dok, latihan membaiki kapal dan aktiviti lain yang mensimulasikan pekerjaan yang perlu dilakukan semasa berjalan di ruang angkasa.

Adalah menjadi perkara biasa bagi seorang angkasawan untuk menghabiskan masa enam hingga lapan jam di NBL untuk setiap satu jam yang bakal dia habiskan di ruang angkasa [sumber: Terdiman].

Dan sekiranya anda tertanya-tanya, NBL bukan satu-satunya kolam latihan seperti ini. Kemudahan yang sama terdapat di program angkasa Cina, Jepun, Rusia dan Eropah. Terdapat juga kolam renang apungan neutral di University of Maryland.

Antara salah satu soalan paling popular yang ditanya kepada bekas anggota krew Angkatan Angkasa Antarabangsa, Tim Peake ialah, "Bagaimana anda pergi ke bilik mandi di angkasa lepas?".

Jawapan pendek adalah "berhati-hati." Dan adalah idea yang bagus untuk melatih cara anda pergi ke tandas.

Disebabkan ketiadaan graviti, paip luar angkasa bergantung pada sedutan vakum. Tiada siapa yang mahu najis berada dalam keadaan terapung-apung, jadi 2 tandas di atas kapal ISS direka untuk menyedut air kencing dan najis secara aktif.

Tandas-tandas ini mempunyai paip panjang yang diletakkan di sebelah tempat duduk di mana angkasan membuang air kecil (2 corong boleh ubah yang boleh digunakan untuk angkasawan lelaki dan wanita).

Selepas memilih corong yang sesuai, mereka akan memasangkannya pada hos dan kemudian menekan sui untuk mengaktifkan kipas dalaman yang menarik air kencing ke dalam bekas simpanan.

Jadi, apa masalahnya dengan membuang air besar menggunakan tandas ini? Masalahnya adalah angkasan terpaksa menggunakan ruang pembukaan vakum yang sangat kecil, kira-kira 10.16 sentimeter untuk menyelesaikan "urusan" mereka.

Kebanyakan daripada kita di Bumi sudah biasa dengan mangkuk tandas yang sekurang-kurangnya 3 kali ganda lebih besar. Dan untuk membuang air besar melalui lubang yang sempit ini memerlukan kemahiran yang sangat tinggi.

Buat masa ini, dua replika daripada tandas ISS lama ini berada di lokasi di Johnson Space Center. Yang pertama dipanggil pelatih posisi.

Ia tidak berfungsi, tetapi ia mempunyai dimensi yang tepat dengan tandas ISS sebenar. Di dalam mangkuk tandas ini, terdapat kamera yang disambungkan ke monitor TV yang menghadap ke tempat duduk.

Angkasawan menggunakannya untuk memastikan sasaran mereka selaras dengan punggung mereka. Sebaik sahaja seorang pelatih sudah mahir dengan tugasan ini, dia akan beralih untuk melatih menggunakan tandas replika ISS yang lebih baru dan boleh berfungsi.

Walaupun tandas ini tidak lagi digunakan dalam perkhidmatan ISS, namun tandas yang lebih baru adalah sebahagian daripada sistem air kumbahan yang mengitar semula air kencing angkasawan kepada air yang boleh diminum.

Jadi para angkawasan masih perlu berlatih cara untuk menggunakan tandas.

Di angkasa lepas, situasi berbahaya tidak mustahil untuk berlaku. Dari mikrometeorit hinggalah ke peralatan, angkasawan mesti bersedia untuk menangani semua jenis ancaman di orbit Bumi dan juga dalam perjalanan kembali ke Bumi.

Agensi-agensi angkasa lepas mengambil langkah serius untuk memastikan krew mereka dapat kembali dengan selamat.

Namun kebarangkalian untuk berlaku sesuatu yang tidak diingini masih tetap ada. Namun, selalu ada peluang sesuatu yang boleh menjadi salah.

Apa yang berlaku sekiranya kapal yang dalam perjalanan pulang ke bumi tersasar dari lokasi dan berada di kawasan berbahaya? Maka sebab inilah agensi angkasa lepas melatih angkasawan mereka melalui latihan hidup di hutan belantara.

Kembali ke era Apollo, calon program NASA sentiasa diuji di hutan di Panama. Para angkasawan akan menghadiri kuliah dan kemudian diuji kemahiran baru mereka di beberapa lokasi terpencil.

Angkasawan NASA generasi baru telah menghabiskan fasa proses latihan ini di luar bandar Maine, Amerika Syarikat.

Dikendalikan oleh pakar survival dari angkatan bersenjata A.S., calon angkasawan pada hari ini menjalani latihan kemalangan pesawat terbang, pertolongan cemas dan memahami alat bekalan kecemasan yang mereka ada di angkasa lepas.

Dengan kombinasi nasib, kemahiran dan kerja keras, pelatih yang lulus program yang sangat ketat ini terpilih sebagai calon angkasawan NASA dan kemudian menamatkan pelajaran dari proses latihan asas.

Jadi, apa langkah seterusnya? Kebanyakan di antara mereka tidak akan layak untuk naik ke angkasa lepas sehinggalah pentadbiran memberikan misi pertama mereka.

Kemudian, mereka perlu melengkapkan latihan yang lebih khusus untuk mempersiapkan diri mereka untuk perjalanan ke angkasa. Seorang pengembara angkasa lepas akan secara amnya memulakan pelayaran sulungnya bersama beberapa angkasawan veteran yang bertindak sebagai sebagai penasihatnya

Graduan yang baru sahaja menamatkan proses latihan asas tidak boleh menerima tugasan misi pertama mereka selama beberapa tahun.

Semasa fasa yang dikenali sebagai pra-tugasan ini, kebanyakan angkasawan melakukan pekerjaan yang terikat di bumi seperti bekerjasama dengan jurutera program angkasa lepas atau berkhidmat sebagai pengantara asing.

Dottie Metcalf-Lindenburger menamatkan latihan NASA pada tahun 2006 tetapi tidak menjejaki orbit Bumi sehingga tahun 2010.


Sejarah Dan Maksud Sebenar 'Lorem Ipsum' Yang Sebenarnya Sangat "Deep"

Tugas seorang pereka memerlukan seseorang itu menghasilkan rekaan terlebih dahulu, kebiasaanya sebelum maklumat dan informasi dalam bentuk teks dimasukkan ke dalam rekaan.

Bagi mereka yang pernah cuba menghasilkan rekaan, penggunaan teks 'lorem ipsum' merupakan satu kemestian sebagai panduan bagaimana teks itu akan kelihatan dalam rekaan akhir kelak.

Teks 'lorem ipsum' ini digunakan secara meluas dalam industri percetakan, media tradisional, media elektronik, rekaan grafik, perisian, pembangunan web dan bermacam lagi kegunaan-kegunaan lain.

Petikan teks yang terkandung dalam petikan 'Lorem ipsum' sebenarnya diambil daripada sebuah tulisan literatur Latin yang ditulis pada tahun 45BC. Teks itu ditulis oleh seorang ahli politik Rom bernama Marcus Tullius Cicero dalam lima jilid yang diberikan tajuk 'De finibus bonorum et malorum' atau 'Pada penghujung kebaikan atau kejahatan.'

Cicero sepanjang hayatnya dianggap sebagai antara orator dan penulis terhandal generasinya. Walau pun sumbangannya pada dunia kebanyakannya datang daripada hasil penulisan beliau, Cicero secara peribadi menganggap sumbangannya dalam bidang politik mengatasi segalanya.

'De finibus bonorum et malorum' ditulis dalam tempoh satu setengah bulan, berdasarkan kajian yang telah memakan masa bertahun-tahun. Selepas siap, Cicero mendedikasikan penghargaannya pada pemerintah Rom waktu itu.

Petikan teks 'lorem pisum' pula datang daripada jilid pertama buku itu, yang berjudul Liber Primus di mana Cicero menulis pandangannya terhadap sifat hedonisme yang melanda masyarakat Rom ketika itu.

Tidak diketahui siapakah yang memulakan trend penggunaan petikan teks 'lorem ipsum' sebagai teks sementara. Kajian mendapati teks ini sebenarnya telah pun digunakan sebagai 'dummy text' atau teks sementara, sejak tahun abad ke 16 lagi!

Teori seorang professor kajian bahasa bernama Dr. Richard McClintock dari Hampden Sydney College di Virginia, Amerika Syarikat menyebut besar kemungkinan dalam abad ke 16, salah seorang pencetak buku diminta untuk menunjukkan cara penghasilan buku dalam pelbagai jenis muka huruf.

Mungkin kerana tidak mahu bakal pelanggan atau pelabur terganggu dengan teks yang dicetak kerana lebih sibuk membacanya, pencetak itu memilih untuk meniru teks yang ada dalam buku Cicero dan menjadikannya petikan yang akan dicetak. Harus diingatkan, ini adalah teori yang belum dibuktikan berikutan ketiadaan bukti.

Apa yang mengagumkan, trend penggunaan teks 'lorem ipsum' ini mampu bertahan beratus tahun lamanya, daripada zaman percetakan tradisional, percetakan moden sehinggalah zaman digital di mana kita tidak lagi perlu mencetak terlebih dahulu, untuk melihat bagaimana rupa hasil akhirnya.

Jika dibandingkan dengan petikan asal yang ditulis oleh Cicero, teks 'lorem ipsum' yang digunakan sebenarnya adalah campuran-campuran perkataan serta ayat tulisan CIcero yang tidak lagi membawa makna, walaupun turutan perkataannya tidak berubah.

Individu yang bertanggungjawab mencipta teks 'lorem ipsum' ini bertindak untuk mengambil sekerat-sekerat tulisan Cicero yang kemudiannya diubah untuk mencantikkan bentuk susunannya. Lagipun, penemuan teks asal 'lorem ipsum' ini pun boleh dikatakan baru, hanya ditemui pada tahun 1985 oleh McClintock semasa dia cuba menterjemah beberapa ayat latin, yang membawanya kepada penemuan tulisan Cicero.

Oleh kerana 'lorem ipsum' itu adalah keratan-keratan ayat, jadi makna yang ingin disampaikan juga agak ke laut berbanding apa yang cuba disampaikan oleh Cicero.

"Lorem ipsum dolor sit amet, consectetaur adipisicing elit, sed do eiusmod tempor incididunt ut labore et dolore magna aliqua. Ut enim ad minim veniam, quis nostrud exercitation ullamco laboris nisi ut aliquip ex ea commodo consequat. Duis aute irure dolor in reprehenderit in voluptate velit esse cillum dolore eu fugiat nulla pariatur."

"Cinta atau kemahuan atau nafsu adalah kesakitan yang dicari, kerana itu adalah kesakitan tapi, situasi di mana seseorang itu merasa kesengsaraan yang besar, mengambil contoh yang ringkas, di mana kita, bekerja keras, apa faedah yang kita dapat? Siapa pula, cari kesalahan, sukakan keseronokan, satu, elak kesengsaraan, tiada hasil, dibutakan kerana nafsu, seseorang tidak nampak, kesalahan ditanggung mereka yang gagal dalam tugas kerana kelemahan akal, sama seperti seseorang yang melarikan diri dari merasakan kepayahan."

Kan kami dah kata, berterabur! Ini bermakna selama ini majoriti pereka dan penulis di seluruh dunia menggunakan teks yang menceritakan tentang kesengsaraan dalam kerja mereka. Kini anda dah tahu.


Bahaya Tahan Bersin! Tekak Anda Boleh Pecah Dan Rosak Saraf

Tindakan bersin secara terbuka amatlah menjengkelkan, walaupun ramai yang mempraktikkannya. Kita bersin kerana pelbagai sebab. Selain daripada mempertahankan badan daripada alergen atau disebabkan oleh penyakit, sesetengah daripada kita bersin selepas makan terlalu banyak, terhidu bau lada, tersedut habuk dan lain-lain lagi.

Mekanisme bersin bertujuan untuk mengusir zarah asing (termasuklah kuman) dan perengsa daripada ruangan pengudaraan anda, terutamanya dalam rongga hidung, dan ianya merupakan refleks perlindungan. Menurut seorang doktor, iaitu Dr. Moss, beliau sentiasa menasihati pesakitnya untuk melepaskan bersin, dan mengelakkan diri daripada menahannya.

Para saintis percaya bahawa bersin sebenarnya merupakan isyarat sosial kepada orang lain bagi menunjukkan seseorang itu sedang berada dalam keadaan tidak sihat dan perlu dijauhi.

Tips bagi bersin dengan cara yang betul adalah dengan menutup bersinan tersebut. Kalau boleh, gunakan tisu atau sapu tangan, berbanding menggunakan tangan semata-mata kerana cara ini boleh menyebabkan penyebaran lendir dan bakteria apabila anda menyentuh sesuatu.

Mungkin anda boleh menggunakan tangan anda, namun terus basuh setelah bersin. Tidak kisahlah apapun penyebab anda bersin, basuh tangan dengan air suam sekurang-kurangnya selama 20 saat, kemudian sabunkan dan bilas. Penggunaan 'hand sanitizer' juga boleh membantu anda membunuh kuman bersin dan memastikan penjagaan kebersihan yang berkesan.

Awal tahun ini, seorang lelaki British yang berusia 34 tahun telah dimasukkan ke bilik kecemasan di hospital selepas mengalami kesakitan yang perit selepas beliau cuba untuk mengawal (mengelak) dirinya daripada bersin. Apabila dia terasa hendak bersin, dia memicit kedua hidungnya dan menutup mulur rapat.

Namun apabila tidak dapat mengawalnya dan tersembur bersinnya itu, dia telah mengalami seperti letupan kecil pada bahagian lehernya. Beberapa jam kemudian, dia mula merasai kesakitan yang amat, membengkak dan suaranya berubah.

Pemeriksaan awal menunjukkan bahawa tindakannya sebelum ini telah menyebabkan udara terperangkap di dalam trakea-nya (tiub yang menyambungkan kotak suara dengan paru-paru). Apa yang berlaku sebenarnya adalah tisu lembut di dalam tekaknya telah pecah menyebabkan udara bocor masuk ke dalam lehernya.

Lelaki tersebut berkata dia kerap menahan dirinya daripada bersin kerana berpendapat bahawa bersin ke udara atau ke arah muka seseorang adalah tindakan yang kurang sopan dan mengotorkan. Ini bermaksud, dia telah melakukannya sejak lebih kurang 30 tahun yang lalu lagi.

Namun mungkin kali ini dia tidak bernasib baik. Lelaki itu segera dihantar ke hospital dan diberikan antibiotik selama 7 hari dan terpaksa makan menggunakan tiub bagi membolehkan luka pada tekaknya sembuh. Kecederaannya itu adalah luar biasa, hampir sama dengan kesan yang berlaku kepada mereka yang terlibat dengan kemalangan jalan raya atau daripada tembakan senjata api.

Menahan diri daripada bersin sebenarnya berbahaya buat kesihatan manusia, kerana ianya berupaya menyebabkan komplikasi kesihatan yang serius, termasuklah memerangkap udara di dalam dada, mata mahupun otak, yang akhirnya boleh menyebabkan kecederaan kepada gegendang telinga, pembekuan darah dan rusuk patah.

Sebenarnya menahan diri daripada bersin amatlah berbahaya. Selain daripada apa yang disebut di atas, mengelak daripada bersin boleh merosakkan kotak suara mereka, mencederakan tulang leher dan menganggu saraf pada muka.

Selain itu, tindakan menyekat bersin akan menolak lendir yang dijangkiti kuman masuk melalui tiub eustachian dan kemudiannya kembali ke bahagian tengah telinga. Tindakan ini boleh menyebabkan seseorang itu mendapat jangkitan kuman pada telinganya.

Bersin adalah refleks normal yang perlu dilepaskan. Namun, lakukanlah dengan cara yang sopan kerana sudah pasti kita sendiri geli melihat serpihan bersin yang keluar daripada hidung dan mulut seseorang yang tidak ditutup. Sekiranya tiada tisu mahupun sapu tangan, gunakanlah lengan baju, sekurang-kurangnya ia lebih sopan berbanding menyembur ke udara. Jadi, nasihat penulis, jangan menyekat diri daripada bersin, dan bersinlah dengan beradab.


Pioneertown, Set Penggambaran Filem Yang Berkembang Menjadi Pekan Sebenar

Sebelum kemunculan teknologi "green screen" wujud, pihak pembikin filem perlulah menghasilkan prop bagi menggambarkan keadaan sebenar filem yang dirakam. Sebagai contoh, bagi filem yang bertemakan tahun 80-an, maka latarbelakang dan suasana tahun 80-an perlulah diwujudkan dan dibina.

Perkara ini bukanlah mudah malah menelan belanja yang tinggi. Kebiasaannya, penggambaran ini akan dibuat di set studio yang telah dibina khas. Menariknya di Amerika Syarikat, terdapat satu tempat yang bermula sebagai sebuah set penggambaran filem dan akhirnya berkembang menjadi bandar penampatan manusia yang sebenar.

Pada tahun 1940-an, beberapa orang pembikin filem seperti Roy Rogers, Dick Curtis  Russel Hayden telah mencetuskan idea untuk mewujudkan satu kawasan penggambaran filem mereka yang kebanyakannya bertemakan suasana koboi. Maka, lahirlah Pioneertown.

Berbanding set penggambaran lain yang hanya menggunakan prop untuk menghasilkan binaan bangunan sementara, segalanya yang wujud disini adalah bangunan sebenar. Malah, bangunan-bangunan yang dibina juga cukup sebagai penempatan buat pelakon dan kesemua kru produksi.

Pekan ini terletak hanya 2 jam perjalanan dari Los Angeles dan lengkap dengan pelbagai kemudahan. Selain kawasan penempatan, terdapat juga pusat kecantikan, pusat bowling, bank, restoran dan pelbagai kemudahan lain.

Pekan kecil ini pernah menjadi lokasi penggambaran beberapa buah filem popular ketika era tersebut antarany Flicks like The Valiant Hombre (1948), The Winning of the West (1953) dan The Cowboy and the Indians (1949).

Walau bagaimanapun, apabila zaman semakin maju dan filem-filem bertemakan koboi jarang lagi dihasilkan, kawasan ini kembali sepi. Namun, itu tidak bermakna pekan ini terus ditinggalkan. Sebaliknya terdapat hampir 600 orang yang sudah membina kehidupan di bandar ini.

Suatu ketika dahulu, terdapat beberapa perancangan untuk membangunkan dan memajukan kawasan ini antaranya melalui pembinaan padang golf, restoran dan hotel. Penurunan populariti filem bertemakan "Wild West" merupakan antara punca yang menyebabkan perancangan tersebut tidak diteruskan.

Pekan kecil ini kini menjadi tumpuan pelancong yang mahukan suasana hidup zaman koboi dahulu kala. Malah, boleh dikatakan industri pelancongan merupakan penyumbang ekonomi utama di kawasan ini. Malah, terdapat tempat penginapan dan restoran yang dibuka khas untuk pelancong.

Bagi pelancong yang datang ke sini, mereka dapat melihat binaan-binaan atau prop-prop penggambaran lama yang sudah tidak digunakan lagi. Bagi yang mahukan lokasi bergambar di suasana yang unik ini, maka Pioneertown mungkin jawapannya. Maka, tidak hairanlah bandar ini sentiasa menerima kunjungan pelancong terutamanya pada hujung minggu.

Walaupun tidak lagi menjadi lokasi penggambaran popular, bandar ini masih lagi hidup. Suasana pekan ini yang unik juga berjaya menarik minat golongan remaja "hipster" yang gemarkan gaya hidup di pekan ini. Selain gaya hidup, mereka juga dapati terdapat peluang bisnes di kawasan ini yang semakin dikunjungi ramai pelancong saban tahun.

Secara umumnya, demografik kawasan ini terbahagi kepada dua iaitu golongan lama yang sudah hidup sebelum Pioneertown popular sebagai destinasi pelancongan dan golongan muda yang berhijrah ke sini kerana menyedari potensi bisnes yang ada di sini.

Walau bagaimanapun, kerana lokasi kawasan ini yang sedikit terpencil daripada bandar-bandar besar, kedua-dua golongan ini dapat hidup harmoni dan bergantung antara satu sama lain. Mereka seolah-olah sebuah komuniti besar yang terus menghidupkan pekan Pioneertown ini.

Salah seorang pendatang baru ke pekan Pioneertown ini adalah Geoffrey Fennel, seorang pengkarya seni dan juga tukang emas yang berhijrah ke sini pada tahun 2009. Menurut beliau, ketika awal-awal sampai ke sini dahulu, kebanyakan bangunan yang ada disini terbiar kosong.

Namun, lama-kelamaan makin ramai pengkarya seni yang mula berhijrah ke pekan kecil ini dan menjual karya-karya mereka kepada para pelancong. Menurut beliau lagi, pada masa kini pelancong tidak hanya tertumpu pada hujung minggu semata-mata, tetapi juga pada hari-hari biasa.


5 Pahlawan Dahsyat Yang Telah Menggoncang Benua Asia

Sebuah benua yang kini berkembang pesat dengan kuasa-kuasa besar ekonomi, Asia terdiri daripada negara-negara yang dibina oleh berabad-abad perisitwa pertumpahan darah.

Perang dalam tempoh yang sangat lama untuk tujuan penyatuan adalah perkara yang biasa Timur yang mana sesuatu yang sangat unik bagi benua ini.

Pahlawan yang menakutkan telah dimuliakan dan diminiati sejak dahulu lagi.

Oleh itu, tidak menghairankan bahawa Asia menghasilkan individu-individu tertentu yang dikurniakan dengan kekuatan mempertahankan diri dan kemahiran menakjubkan dalam tahun-tahun di mana ia diselubungi dengan peperangan.

iluminasi.com kongsikan antara 5 pahlawan dahsyat yang telah menggegarkan benua Asia.

Digelar "Naga Mata Satu", Xiahou Dun adalah seorang lelaki yang anda lebih patut melarikan diri jika bertembung dalam peperangan.

Seolah-olah kekuatan dan kemahirannya tidak mencukupi untuk menghalang musuh-musuhnya, Xiahou Dun melakukan satu perbuatan yang tidak masuk akal di medan perang yang akan membuatkan mana-mana pahlawan lelaki lemah lutut.

Semasa pertempuran di bawah pimpinan Lu Bu (yang juga tersenarai dalam senarai ini), mata kiri Xiahou Dun telah terkena anak panah. Perkara ini akan membuatkan mana-mana pahlawan rebah ke bumi, namun jeneral ini telah melakukan sesuatu yang luar biasa dengan mencabut anak matanya bersama-sama anak panah tersebut, lalu dimakan.

Dia kemudiannya dianugerahkan dengan gelaran "Jeneral Hebat" yang sesuai dengan reputasinya yang menakjubkan. Jika anda tertanya-tanya apa yang harus anda lakukan untuk membuatkan orang sekeliling takutkan anda, kini anda tahu caranya seperti yang dilakukan Xiahou Dun.

Wanita yang pertama daripada 2 wanita dalam senarai ini, Wu Mei adalah seorang yang genius dalam seni mempertahankan diri. Dikatakan menjadi salah seorang daripada lagenda "Five Elders of Shaolin", Wu Mei telah berjaya terselamat daripada peristiwa pemusnahan kuil ketika dinasti Qing.

Lahir dalam keluarga yang baik, Wu beroleh keistimewaan untuk mendapatkan pendidikan terbaik dan mempelajari seni mempertahankan diri yang mana bukan sesuatu yang biasa ketika itu.

Tidak mahu mempersia-siakan peluang yang terhidang, Wu menjadi pakar seni bela diri Shaolin, Wudang dan Yuejiaquan. Mempunyai keupayaan menyerap teknik-teknik lain, Wu Mei mempelopori seni bela diri sendiri.

Dia dikreditkan dengan kesempurnaan dan penciptaan seni bela diri termasuklah Wing Chun, gaya Ng Mui, gaya Dragon, White Crane dan gaya Five-Pattern.

Kehebatannya tidak dapat ditandingi dan menentang stereotaip pahlawan lelaki pada zamannya serta memainkan peranan yang pentin dalam membentuk perjalanan sejarah China.

Walaupun Lu Bu kelihatan seperti seorang lelaki yang dikagumi dari jauh, tetapi anda mungkin mahu berada sejauh yang boleh daripadanya.

Seorang lelaki yang bertubuh besar dan memiliki kemahiran tinggi dalam setiap disiplin pahlawan yang relevan pada masa itu, Lu Bu dianggap sebagai "badass" dalam setiap perkara.

Walau bagaimanapun, kualiti yang menentukan siapa sebenarnya Lu Bu adalah sifat khianatnya. Lu Bu telah bekerja untuk sekurang-kurangnya lima tuan, berkhidmat dan mengkhianati mereka dengan kemahuan sendiri.

Sudah tentu bukan seorang lelaki yang boleh dijadikan teladan, dia mempunyai hubungan sulit dengan pembantu tuannya dan juga diketahui mempunyai kaitan dengan isteri-isteri orang bawahannya.

Akhirnya, kehidupannya yang penuh dengan pengkhianatan itu telah dipendekkan. Walaupun dikatakan bahawa kekuatan Lu Bu membolehkannya menjalani kehidupan yang sangat berjaya, namun pengkhianatan yang dilakukannya telah memakan dirinya sendiri.

Dian Wei adalah apa yang anda harapkan untuk menjadi seorang wira perang. Dianggap menerima kurniaan kekuatan yang luar biasa, dia mampu memegang sepasang senjata yang dikenali sebagai halberd, yang masing-masing mempunyai berat sekurang-kurangnya 20 kilogram.

Berkhidmat dengan begitu setia di bawah Cao Cao (tidak seperti Lu Bu), keupayaan Dian Wei untuk merejam lembing membunuh manusia seperti ikan membuatnya dinaikkan pangkat menjadi ketua komander.

Lagenda mengatakan bahawa dia boleh memegang sebanyak 10 hingga 12 bilah tombak sekaligus. Satu kisah menceritakan pada satu ketika dia berlari dengan kepala terjulur ke hadapan ke arah musuh dengan memakai dua lapis perisai.

Sebagai pengawal peribadi Cao Cao, Dian Wei berdiri di samping pasukan panglima perangnya dengan kapak gergasi yang mempunyai bilah bersaiz 33 sentimeter.

Dian Wei begitu menakutkan sehinggakan orang ramai takut untuk memandangnya. Kesetiaannya yang tidak berbelah bagi akhirnya membahayakan nyawanya.

Dia bertindak sebagai pengawal selepas tuannya cuba untuk mengambil balu gabenor sebagai gundik. Menghadapi jalan menentang gerombolan musuh, Dian Wei berjuang seperti seorang gila, bahkan menggunakan dua mayat musuh sebagai senjata ketika dia tidak memiliki pilihan lain.

Akhirnya, dia rebah selepas dikelilingi ramai musuh dan telah ditikam sekurang-kurangnya 10 kali.

Dan yang terakhir serta menggungguli senarai ini adalah Khutulun, pahlawan wanita yang mampu memalukan lelaki-lelaki sejati. Sepupu kepada Kublai Khan yang sangat terkenal, Khutulun adalah seorang puteri yang tidak sesuai dengan acuannya.

Digambarkan oleh Marco Polo sebagai pejuang yang luar biasa, Khutulun telah terlibat dalam banyak pertempuran bersama ayahnya. Sebagai seorang puteri Mongol, dia suka bergusti.

Namun kemahirannya yang sangat mendalam membezakan Khutulun dengan yang lain. Walaupun adalah perkara biasa bagi wanita Mongol untuk bergusti dan menembak busur, Khutulun lebih hebat daripada mana-mana lelaki sehingga dia merasa sukar untuk mendapatkan pasangan hidup.

Akhirnya, dia menyatakan bahawa dia akan berkahwin dengan mana-mana lelaki mampu menewaskannya dalam satu pertandingan dan peserta yang kalah akan berhutang 100 ekor kuda.

Sifat altetik dan kekuatannya telah membuatkan dia beroleh sekumpulan 10,000 ekor kuda. Di penghujungnya, dia berkahwin dengan seorang lelaki pilihannya yang tidak pernah bertarung dengannya.


5 Bayaran Potong Rambut Paling Mahal Di Dunia

Memotong rambut adalah satu rutin biasa yang boleh dilakukan dengan cara yang mudah atau versatil.

Dan apabila ia melibatkan pengeluaran wang bagi tujuan ini, ramai orang mengaku bahawa mereka tak mahu membayar untuk mendapatkan potongan rambut di mana ia akan tumbuh kembali.

Kebiasaannya anda boleh dapatkan potongan rambut dengan bayaran serendah RM3 ke RM15 bagi kedai-kedai biasa.

Walaupun begitu, terdapat sesetengah di antara kita pula yang sanggup menghabiskan ratusan malah ribuan ringgit bagi mendapatkan penggayaan yang diingini.

iluminasi.com kongsikan 5 individu yang membayar sejumlah wang yang tak masuk akal untuk memotong rambut.

Bekas bintang bola sepak lagenda, David Beckham telah menggayakan semula rambutnya dan ia diperlembutkan sebagai keperluan dalam penajaan kontrak bersama Brylcreem.

Dan harga potongan rambut yang dilakukan adalah berharga RM25,000 iaitu kelima termahal di dunia.

Potongan itu bagi memberikan Brylcreem kelihatan moden, mempromosikannya bukan sahaja sebagai krim rambut lelaki untuk gaya rambut klasik tetapi juga untuk lelaki moden.

Berada di tempat keempat senarai potongan rambut paling mahal di dunia adalah bernilai RM66,600 yang dibayar oleh bilionaire Itali, Beverley Lateo.

Potongan rambut itu dilakukan oleh penggaya rambut terkenal Stuart Phillips di salonnya, Covent Garden Salon di London. Ia mula apabila Beverley tidak menemui penggaya rambut yang sesuai untuk melakukan pengubahsuaian kepada rambutnya, jadi tawaran diberikan kepada Stuart.

Ia mungkin bayaran yang berbaloi kerana pelanggan akan mendapat perkhidmatan perjalanan yang mewah termasuklah perkhidmatan limosin, makan tengah hari dihidangkan champagne serta urutan mewah.

Potongan rambut Sultan Hassanal Bolkiah dari Brunei berada di senarai ketiga termahal di dunia.

Beliau merupakan antara kerabat diraja yang terkaya di dunia dengan kekayaan RM83 bilion (2011), maka tak menghairankanlah jika Sultan Brunei membayar kira-kira RM100,116 kepada penggaya rambut kegemarannya, Ken Modestou dari salon Hotel Dorchester di London.

Untuk melakukan tugasnya, Ken Modestou terbang dengan penerbangan kelas pertama ke Brunei. Harga untuk satu potongan rambut ini mungkin tak masuk akal bagi orang kebanyakan kerana ia mampu membeli sebuah rumah namun bagi sultan ini, ia bak setitik air di lautan.

Ken Modestou telah bertanggungjawab terhadap penggayaan rambut Sultan Hassanal selama 16 tahun.

Pada Januari 2005, John Paul Dejoria, seorang pakar penjagaan rambut dan pengasas bersama syarikat penjagaan rambut, John Paul Mitchell Systems, telah memotong ekor rambutnya yang menjadi trademar untuk harga RM166,500!

Pemotongan yang tersangat mahal itu dilakukan oleh Liza Geebons, yang terkenal bukan sebagai penggaya rambut tetapi sebagai personaliti TV.

Walaupun kekayaan John Paul Dejoria bernilai RM10.8 bilion, keluarganya dan rakan-rakannya juga menyumbang kepada bayaran pemotongan rambutnya yang mana telah disumbangkan kepada Palang Merah Antarabangsa untuk manfaat mangsa tsunami di Asia.

Haters Anne Hathaway boleh membenci selebriti ini sekuat mana sekalipun namun ia tak akan mengubah fakta bahawa Anne merupakan seorang pelakon yang tersangat jelita sama ada dengan gaya rambut sang puteri atau seperti dalam filem Les Miserable tahun 2012.

Dalam filem ini, direktor Tim Hooper mahukan potongan rambut yang sangat "ganas" menggunakan pisau untuk membuatkan Anne kelihatan "merana" dan benar-benar realisitik untuk membawa watak Fantine.

Pelakon Nicola Sloane telah diberikan tanggungjawab untuk menggodam rambut Anne, di dalam satu babak di mana Fantine menjual rambutnya.

Anne Hathaway dilaporkan telah menangis teresak-esak selepas penggambaran akibat daripada rambutnya dipotong yang mana telah disimpan selama 3 tahun.

Berbeza dengan yang lain dalam senarai ini, tindakan berani Anne itu telah memberikan pulangan lumayan di mana beliau dibayar sebanyak RM33.3 juta menjadikan ia sebagai potongan rambut paling mahal di dunia setakat ini.


Kenapa Kapal Terbang Tidak Terbang Lurus Ke Destinasi?

Ada seorang pembaca bertanyakan soalan pada kami. Soalannya mudah sahaja;"kenapa kapal terbang perlu terbang mengikut jarak yang lebih jauh, sedangkan ada ketikanya destinasi berada tak jauh daripada lokasi berlepas?" Lebih kurang begitulah soalannya.

Terima kasih kerana bertanyakan soalan ini. Mari kita tengok kenapa kapal terbang tak boleh terbang dalam satu jarak lurus, bagi memendekkan masa perjalanan.

Untuk memahami kenapa ada ketikanya kapal terbang perlu melalui jarak yang lebih jauh - kita harus ingat yang bumi ini tidak rata, malahan sebenarnya berbentuk bulatan bujur seperti telur.

Membandingkan apa yang kita nampak pada peta sangat berbeza dengan laluan sebenar kapal terbang yang perlu melakukan perjalanan yang laluannya sebenarnya melengkung mengikut bentuk muka bumi.

Satu masa dulu, juruterbang menggunakan petunjuk di atas tanah seperti pantai, jalan raya, sungai dan juga jalan keretapi sebagai penunjuk arah. Bagaimanapun, berikutan perkembangan teknologi radio - kini pemandu hanya perlu memandu di tengah-tengah pemancar radio yang ada sebagai panduan perjalanan. Dengan menggunakan sistem ini, wujud satu bentuk lebuhraya di udara yang tak kelihatan dikawal oleh pemancar dan penerima gelombang radio yang menjadi panduan juruterbang.

Ada ketikanya keadaan angin memaksa juruterbang menggunakan laluan yang lebih jauh. Ini kerana angin yang kencang mampu memberikan pengaruh yang besar pada masa perjalanan. Bagi memastikan perjalanan lancar, juruterbang akan dimaklumkan tentang keadaan angin dan perlu menukar laluan yang digunakan, sekiranya keadaan tidak mengizinkan walaupun masa perjalanan perlu ditingkatkan.

Pada waktu-waktu tertentu, pihak tentera akan menggunakan ruang udara bagi tujuan latihan tak kiralah untuk penerbangan udara atau mungkin juga bagi ujian peluru berpandu. Atas sebab itu, pihak tentera akan memaklumkan pada pengurusan penerbangan bagi membolehkan penutupan ruang udara dilakukan. Hanya selepas penutupan ini ditarik balik, barulah ruang udara dibuka semula untuk kegunaan awam.

Kita sudah sedia maklum apa yang sudah berlaku pada penerbangan MH17 yang ditembak jatuh. Semua syarikat penerbangan tidak digalakkan untuk melakukan penerbangan dalam ruang udara di mana konflik sedang berlaku, sehingga meningkatkan risiko pada kapal terbang. Sekiranya risiko terlalu tinggi, juruterbang akan menggunakan laluan lain untuk sampai ke destinasi.

Kita jarang nampak wujudnya kesesakan di udara tetapi bagi mereka yang menyelia penerbangan, isu kesesakan udara merupakan satu perkara yang biasa berlaku. Ada masanya terlalu banyak penerbangan akan menggunakan ruang udara serentak dalam satu masa, mungkin disebabkan permintaan yang tinggi atau ada keperluan. Bagi mengelakkan kelambatan penerbangan, pesawat akan diminta supaya menggunakan laluan lebih jauh supaya ruang yang sesak dapat diminimakan.

Sesuatu yang jarang kita nampak dan perkatakan adalah berkenaan kos yang dikenakan oleh setiap negara, dalam menggunakan sistem perkhidmatan dan juga ruang udara setiap negara. Sebagai contoh di negara kita, Jabatan Penerbangan Awam mengenakan caj bagi penggunaan ruang udara dan perkhidmatan kawalan udara negara kita kepada mana-mana kapal terbang yang mahu masuk ke negara kita.

Sistem ini yang dinamakan 'overflight fees' atau yuran atas penerbangan, berbeza-beza mengikut negara dan setiap negara mengenakan kadar yang berbeza. Ada negara yang menggunakan saiz pesawat sebagai penentu kadar caj dan ada juga negara yang mengambil kira jarak penggunaan sahaja.

Ada juga negara yang kedudukannya strategik menyewakan ruang udara mereka untuk kegunaan syarikat penerbangan dalam usaha memendekkan waktu perjalanan. Mungkin bagi sesetengah syarikat penerbangan, lebih berbaloi bagi mereka mengikut jalan lebih jauh berbanding kos minyak yang digunakan, jadi perjalanan yang perlu diharungi penumpang jadi lebih panjang.

Artikel ini adalah terjemahan dan olahan semula artikel Why aircraft don’t always fly in straight lines terbitan Eurocontrol, badan pengelola ruang udara Eropah.


Sejarah Yahudi Di Malaysia Dan "Jalan Yahudi" Di Pulau Pinang

Bagi mereka yang bukan dari berasal dari Pulau Pinang (Penang), sudah tentu anda tidak mengetahui tentang perkara ini.

Malah, terdapat juga warga tempatan negeri ini tidak mengetahui tentang wujudnya Jalan Yahudi, yang mana kini telah ditukar kepada nama Jalan Zainal Abidin yang terletaknya Pejabat Majlis Agama Islam Pulau Pinang (MAIPP) dan Menara UMNO.

Yang menjadi persoalan adalah apa yang menyebabkan jalan tersebut dinamakan dengan nama Jalan Yahudi. Jika kita singkap kembali sejarah, orang Yahudi telah wujud di bumi Pulau Pinang semenjak tahun 1700-an lagi.

Menurut sumber, sejumlah kaum Yahudi pernah hidup secara terbuka di negeri Pulau Pinang sehingga ke penghujung tahun 1970-an. Mereka juga pernah mendiami tempat-tempat lain di negara ini terutamanya di Negeri Sembilan dan Melaka.

Orang Yahudi Malaysia terdiri daripada keturunan Yahudi Sephardi yang tinggal dalam kalangan orang Kristang (orang Serani atau kacukan Portugis dan Melaka), Yahudi Mizrah (majoritinya adalah orang Yahudi Baghdadi), Yahudi Cochin dari India dan Yahudi Ashkenazi.

Pertembungan pertama di antara Yahudi dan penduduk Malaya bermula pada abad ke-9 di sungai Lembah Bujang. Yahudi Malaysia boleh ditemui dengan mudah pada abad ke-18 di Melaka.

Melaka merupakan lokasi pertama dan terbesar yang dijadikan perkampungan orang Yahudi dalam sejarah Yahudi Malaysia.

Kedatangan orang Yahudi Baghdadi di Pulau Pinang mungkin berlaku ketika penghujung abad ke-18 ketika pelabuhan yang diperintah oleh British sedenga membangun dan menarik keluarga pedagang Yahudi seperti Sassoons dan Meyers dari India.

Berlakunya juga penghijrahan penting Yahudi dari wilayah Uthmaniyyah Baghdad akibat daripada penganiayaan gabenor Dawud Pasha, yang memerintah dari tahun 1817 hingga tahun 1831.

Orang Yahudi Baghdadi pertama yang diketahui namanya yang mula menetap di Pulau Pinang adalah Yehezkiel Aaron Manasseh.

Dia berhijrah dari Baghdad pada tahun 1895 dan mendakwa menjadi satu-satunya Yahudi yang mengamalkan pegangannya di Tanah Melayu selama 30 tahun sehingga selepas Perang Dunia Pertama.

Namun statistik pada tempoh yang sama menunjukkan gambaran yang agak berbeza. Komuniti Yahudi di Tanah Melayu dipindahkan ke Singapura ketika diserang Jepun di mana sebahagian daripadanya dibunuh dan dikebumikan di sana.

Terdapat juga komuniti Yahudi Armenia di Pulau Pinang namun ia hampir lenyap apabila tamat Perang Dunia Kedua. Selepas perang, sebahagian besar daripada mereka berhijrah ke Australia, Singapura, Amerika Syarikat dan Palestin (ketika Israel mula ditubuhkan).

Pada tahun 1963, terdapat kira-kira 20 sahaja baki keluarga Yahudi yang masih ada di Malaysia. Kini, terdapat kira-kira 100 orang Yahudi yang merupakan pelarian dari Rusia didakwa berada di Malaysia.

Dan sekumpulan kecil daripada jumlah ini terdapat di Pulau Pinang, termasuk tanah perkuburan Yahudi di Georgetown (di persimpangan Jalan Yahudi).

Kawasan perkuburan yang berkeluasan 3,538 meter persegi ini dianggap yang tertua di Malaysia di mana ukiran batu nisan menunjukkan tarikh terawal pada tahun 1805 dan yang paling terkini pada tahun 2011, kubur Yahudi yang terakhir di pulau itu.

Terdapat kira-kira 107 kubur di mana kebanyakannya dalam bentuk kubah segitiga, menyerupai ossuari yang biasa dijumpai di Palestin.

Perkuburan ini adalah satu-satunya tapak yang ditubuhkan semata-mata untuk komuniti Yahudi yang sangat kecil dan berkembang di Semenanjung Malaysia.

Satu-satunya gereja Yahudi di Pulau Pinang, yang terletak di 28, Nagore Road, dibuka pada tahun 1929 tetapi telah ditutup pada tahun 1976 kerana komuniti ini tidak lagi dapat memenuhinya.


30 Juta Penduduk di China Masih Tinggal Dalam Gua - Yaodong

Pada masa kini, negara China merupakan salah satu kuasa besar yang mampu menyayingi Amerika Syarikat daripada segala segi termasuklah ekonomi, kekuatan ketenteraan dan juga kemajuan teknologi.

Namun tahukah anda, tidah jauh daripada bandar-bandar besar seperti Beijing dan Shanghai, puluhan juta rakyat negara ini sebenarnya tidak mempunyai rumah moden sebaliknya mereka membina penempatan di dalam gua. Mereka ini boleh digelar sebagai orang gua zaman moden.

Sebagai sebuah negara yang maju, jurang kekayaan antara golongan kaya dan miskin di negara ini sangat tinggi. Ditambah pula dengan jumlah penduduk yang terlalu ramai yakni melebihi satu 1 bilion penduduk dan kadar sewa rumah yang sangat tinggi, membina penempatan di gua mungkin penyelesaian terbaik.

Kebanyakan rumah gua ini dibina di daerah Shaanxi dimana struktur tanahnya lebih mudah untuk dikorek dan dibina penempatan. Rumah dalam gua ini atau dikenali sebagai "yaodong" dalam bahasa tempatan kebiasaannya dibina pada bahagian tepi gunung atau bukit. Dianggarkan sekitar 30 orang juta rakyat China mendiami rumah dalam gua ini.

Ianya mungkin seperti satu penghinaan apabila menggelarkan golongan penduduk ini sebagai orang gua zaman moden. Namun, jangan pandang rendah pada golongan ini kerana penempatan mereka di gua ini turut dilengkapi dengan pelbagai kemudahan untuk menjalani kehidupan seharian seperti elektrik.

Kewujudan kawasan penempatan di gua ini bukanlah secara semulajadi sebaliknya dikorek daripada kawasan-kawasan pergunungan dan bukit-bakau. Menariknya, dinding-dinding gua ini sangat efisyen sebagai bahan insulasi bagi memelihara suhu yang optimum di dalam rumah.

Kebiasaannya ruangan masuk ke dalam rumah berbentuk separa bulat dimana kebiasaannya kertas beras atau atau kain digunakan sebagai pintu masuk. Walaupun dilihat sebagai miskin dan jauh daripada pelbagai kemudahan asas, setiap rumah biasanya mempunyai kemudahan tenaga elektrik dan telefon.

Bagi yang mampu, mereka juga akan memasang sistem pengairan sendiri. Walau bagaimanapun, kebanyakan penduduk yang tinggal di dalam gua ini kebanyakannya bergantung kepada sumber air daripada kawasan sungai yang berdekatan untuk kegunaan harian seperti mandi, membasuh pakaian dan membuang air.

Berdindingkan dinding batu yang secara semulajadinya sejuk, penduduk tidak perlu risau keadaan dalam rumah akan menjadi terlalu panas ketika musim panas. Keadaan ini berbeza daripada rumah moden yang terpaksa bergantung kepada kipas atau penghawa dingin ketika musim panas.

Ketika musim sejuk pula, mereka akan menyalakan unggun api di dalam rumah. Keadaan rumah yang luas dengan siling yang tinggi menyebabkan setiap rumah sentiasa mempunyai sistem pengudaraan yang sangat baik tidak kira musim dan waktu. Keadaan ini berbeza daripada rumah moden yang biasaya mempunyai syiling yang rendah.

Daripada segi rekabentuk, kebanyakan tingkap juga masih dibina menggunakan kertas berbanding kaca. Menariknya, penduduk juga membina struktur katil mereka daripada batu yang dikenali sebagai "kang". Ianya akan membuatkan katil berasa sejuk ketika musim panas dan terdapat lubang khas dibawahnya untuk menghidupkan api bagi menghangatkannya ketika musim sejuk. Konsep yang sangat menarik.

Kebanyakan penduduk yang tinggal di kawasan gua ini sangat menggemarinya kerana mereka memiliki kawasan halaman rumah yang luas dan bebas berbuat apa sahaja. Salah seorang penduduk yang pernah menetap di gua ini, Shouhua, 46, berkata beliau telah berpindah daripada rumah gua tersebut ke rumah moden apabila mendapat pekerjaan di kawasan bandar ketika berusia 20-an.

Walau bagaimapun, beliau merancang untuk kembali ke penempatan gua ini apabila bersara kelak. Percaya atau tidak, terdapat juga orang luar yang berminat untuk membeli rumah gua ini. Menurut sumber yang dipercayai, harga bagi sebuah rumah yang mempunyai 3 bilik tidur dan 1 bilik air dikatakan mampu mencecah $46,000.

Bagi rumah satu bilik tanpa tandas pula, kadar sewaan pula sekitar $30 sebulan. Walau bagaimanapun, tidak ramai yang mahu menjual atau menyewakan rumah mereka kerana kebanyakan rumah ini adalah aset milik keluarga yang diperturunkan daripada generasi ke generasi seterusnya.


Sejarah Penciptaan Plastik Pertama Di Dunia

Plastik memang banyak digunakan dalam kehidupan seharian kita sehari-hari. Besar kemungkinan semasa anda membaca artikel ini pun, anda sedang memegang sebuah telefon pintar yang diperbuat daripada plastik.

Harus diakui, plastik memang sangat memudahkan kehidupan kita. Ini kerana plastik membolehkan pelbagai jenis peralatan dibuat dan direka, dalam pelbagai bentuk dan corak yang sebelum ini sangat sukar untuk diperolehi.

Bagaimanapun, kesan buruk kebergantungan kita pada plastik juga tidak dapat dielakkan. Pelupusan plastik merupakan isu yang sangat kritikal yang nampaknya sehingga kini gagal dikawal kebanyakan kerajaan dunia, sehingga ada yang mengambil jalan mudah dalam menguruskan masalah ini.

Pernahkah anda terfikir, apa sebenarnya plastik dan siapakah pencipta asal plastik?

Untuk melayakkan sesuatu bahan itu dikategorikan sebagai plastik, bahan tersebut perlu mematuhi beberapa garis panduan yang telah pun ditetapkan International Union of Pure and Applied Chemistry atau IUPAC.

'Plastik' adalah satu terma generik yang diperkenalkan oleh IUPAC bagi menggantikan perkataan 'polimer'. Pada awalnya, penghasilan bahan plastik dilakukan dengan penggunaan bahan-bahan bersifat polimerik. Bagaimanapun, takrifan 'polimer' agak mengelirukan jadi IUPAC menggunakan terma 'plastik.'

Plastik adalah bahan yang dihasilkan daripada campuran bahan-bahan sama ada bersifat sintetik atau semi-sintetik yang mudah dibentuk, supaya dapat dibentuk menjadi objek legap. Bahan plastik kebiasaannya berunsurkan bahan polimer organik yang mempunyai molekul yang rapat, serta campuran bahan lain yang mengubah sifat asal polimer tersebut.

Plastik pertama dihasilkan oleh seorang pencipta bernama Alexander Parkes dari Birmingham, England pada tahun 1856.

Dengan menggunakan bahan yang digelarkan nitocellulose, mencairkannya dalam bahan seperti alkohol dan mencampurkan gabungan kedua-dua bahan tadi dalam larutan berunsurkan minyak, Alexander berjaya menghasilkan gentian yang dinamakan beliau sebagai 'parkesine.'

Rakan Alexander, seorang usahawan bernama Daniel Spill menambah baik ciptaan Alexander dengan menjadikan 'parkesine' lebih stabil dan menamakannya sebagai 'xylonite.' Bahan xylonite pada ketika itu sudah boleh digunakan bagi penghasilan objek-objek seperti buah catur yang menghasilkan objek dengan acuan.

Seorang pencipta di Amerika Syarikat bernama John Hyatt menggunakan idea yang sama, namun berjaya menambahkan warna pada gentian yang terhasil serta mampu menjadikannya lutsinar dan telus cahaya. Bahan gentian ciptaan John itu cair pada takat suhu didih serta boleh dibentuk semula berulang kali.

Bahan yang mereka hasilkan itu dipatenkan pada tahun 1873 dengan nama 'celluloid' dan celluloid mula digunakan dalam penghasilan pelbagai jenis produk seperti sikat, kunci piano dan juga bingkai cermin mata. Ketika inilah celluloid mula menggantikan bahan-bahan lama berasaskan haiwan seperti gading gajah, cangkerang dan tanduk yang sebelum itu digunakan.

Pada tahun 1882, seorang ahli kimia yang bekerja dengan Celluloid Manufacturing Co. mendapati sekiranya cecair acetate diperkenalkan ke dalam celluloid, celluloid akan menjadi mudah lentur serta lutsinar. Ini membolehkan celluloid digunakan bagi cetakan gambar yang seterusnya menjadi asas kepada penghasilan filem-filem celluloid.

Bahan plastik sintetik sepenuhnya yang pertama di dunia, adalah ciptaan seorang ahli kimia Belgium yang bernama Leo Baekeland.

Lahir pada tahun 1863, ada dua ciptaan Leo yang mengubah dunia adalah kertas cetakan fotografi yang membolehkan gambar dicetak. Satu lagi adalah Baekelite, bahan gentian yang menjadi asas kepada semua jenis plastik sintetik yang ada.

Baekelite adalah bahan yang terhasil secara tidak sengaja. Pada ketik itu, Leo sebenarnya sedang mencari cara mengkukuhkan papan dengan menggunakan resin sintetik. Penghasilan resin yang menggunakan bahan phenol dan formaldehide itu akhirnya tidak menyusup masuk ke dalam kayu, sebaliknya menghasilkan lapisan lain yang keras mengikut bentuk kayu tersebut.

Dari situ timbul idea pada Leo bagaimana resin tersebut mampu digunakan bagi penghasilan produk-produk, bergantung kepada acuan yang digunakan. Resin itu dipatenkan oleh beliau dengan nama 'baekelite' pada bulan Disember 1907. Bagi melindungi ciptaannya, Leo turut memfailkan paten hakcipta di beberapa negara luar dalam memastikan tidak ada pihak menciplak penemuannya.

Berbanding dengan 'parkesine', 'xylonite' dan 'celluloid,' baekelite mempunyai satu kelebihan besar iaitu bahannya mempunyai sifat tidak berubah bentuk disebabkan haba atau 'thermoset,' jadi ciptaannya mempunyai kekuatan yang tidak dimiliki pesaing lain.

Pada tahun 1909 Leo mempersembahkan ciptaannya itu pada orang ramai, semasa mesyuarat American Chemical Society. Ciptaan beliau memulakan era penggunaan plastik berikutan ketahanan bahan baekelite pada haba, selain daripada mampu menjadi penebat elektrik yang baik. Radio, telefon dan penebat elektrik mula dihasilkan dengan bahan tersebut.

Oleh kerana 'baekelite' agak sukar untuk disebutkan, Leo memperkenalkan istilah 'plastik' yang diambil daripada perkataan Latin 'plasticus' dan Greek 'plastikos', bererti sesuatu yang boleh dibentuk. Istilah 'plastik' yang diperkenalkan Leo bermaksud 'sesuatu produk yang dibuat daripada bahan sintetik berasaskan minyak' dan terma itu mula digunakan semenjak tahun 1909 hinggalah sekarang.


Mengapa Kita Guna Perkataan 'Breakfast, Lunch dan Dinner'?

Penggunaan bahasa rojak dalam pertuturan seharian masyarakat kita adalah salah satu perkara yang sudah jadi normal.

Agak sukar kita nak menemui orang yang menggunakan istilah 'sarapan', 'makan tengahari' dan 'makan malam' ketika kita mengajak individu lain makan. Ayat "jom breakfast" atau "jom lunch" selalu diungkapkan, kerana tak dapat dinafikan ramai sudah biasa menggunakan bahasa campuran sebegitu.

Dah lama menggunakan istilah saduran sebegitu, tahukah anda makna dan sejarah di sebalik perkataan tersebut? Berikut adalah asal-usul perkataan tersebut yang kami kongsikan untuk anda hari ini.

'Breakfast' atau sarapan pagi merupakan waktu makan yang dikatakan paling penting dalam rutin seharian semua orang. Bagi kita di Malaysia, waktu sarapan kita kebiasaannya jauh lebih berat makanannya berbanding masyarakat-masyarakat lain di dunia, dengan ramai yang sarapan tak banyak bezanya seperti makan tengahari.

'Breakfast' adalah gabungan dua frasa berbeza iaitu 'break' dan 'fast', menandakan waktu makan pagi atau sarapan merupakan 'penamat kepada tidak makan (fasting) sepanjang malam' semasa kita tidur. Sebelum istilah 'breakfast' digunakan, istilah 'undernmete' yang datang daripada bahasa Inggeris lama digunakan, membawa makna 'makan pagi' namun perubahan rutin serta jadual memerlukan istilah khas digunakan.

Kedua-dua perkataan 'break' dan 'fast' pula datang daripada perkataan Inggeris lama iaitu 'brecan' dan 'faestan.'

Perkataan 'lunch' pula mewakili aktiviti makan tengahari yang kami rasa majoriti orang akan lakukan. Walaupun begitu sejarah perkataan 'lunch' ini sebenarnya mengalami pertukaran maksud. 'Lunch' mempunyai sejarah panjang dalam pelbagai variasi berbeza.

Apa yang jelas, perkataan 'lunch' adalah singkatan kepada perkataan 'luncheon' yang digunakan pada abad ke 16, bagi merujuk kepada hirisan daging atau roti yang besar. Ketika itu, untuk merujuk kepada makan tengahari pula, masyarakat Inggeris menggunakan perkataan 'nuncheon' yang diambil daripada perkataan Inggeris 'nonechenche'. 'Nonechenche' membawa makna 'makan ringan pada pertengahan waktu siang.

Tidak dapat dipastikan apa yang berlaku, namun kedua-dua terma itu akhirnya seolah-olah digabungkan dan perkataan 'lunch' yang telah dipendekkan, mula digunakan secara meluas pada pertengahan abad ke 19 bagi mewakili makan tengahari. Pada awal pengenalan istilah lunch dengan makna baru, perkataan itu dianggap kurang sesuai serta tidak formal berbanding perkataan 'luncheon' - bagaimanapun lama-kelamaan mula diterima pakai sehingga jadi satu kebiasaan.

Perkataan 'dinner' sebenarnya membawa makna yang sangat berbeza berbanding apa yang kita gunakan sekarang. Percaya tak?

Istilah 'dinner' datang daripada perkataan Perancis lama 'disner' yang membawa makna makan pagi. Jika nak lebih spesifik, aktiviti yang dimakan di antara jam 9 pagi hingga tengahari. Perkataan 'disner' diambil daripada perkataan 'desjunare' yang merujuk kepada aktiviti makan selepas tidak makan dalam tempoh yang lama.

Orang Perancis lama mengamalkan 'disner' pada jam 2 atau 3 tengahari, sebelum waktu 'disner' dianjakkan ke jam 4 atau 5, selepas pemerintah Perancis memindahkan pusat pentadbiran mereka ke Paris pada Oktober 1789. Waktu 'disner' kemudiannya dianjakkan lagi satu jam lewat, sehingga budaya makan lebih lewat ini diikuti masyarakat-masyarakat lain.

Orang Inggeris mengambil perkataan tersebut, lalu menggabungkannya dengan perkataan mereka 'dine' - jadi lahirlah perkataan 'dinner' yang amat digemari kita sekarang. Jadi yang penting sekarang satu saja - siapa nak ajak penulis 'dinner'?


10 Ahli Politik Wanita Paling Cantik Dari Seluruh Dunia

Negara, ahli parti dan media semuanya teruja apabila ada orang yang berpenampilan menarik menjadi sebahagian daripada politik. Tambahan pula apabila seorang wanita cantik menjadi ahli politik.

Kini, lebih ramai wanita dan golongan muda yang telah mengambil peranan dalam politik di seluruh dunia. Dalam senarai yang akan kami kongsikan ini adalah wanita-wanita cantik dari pelbagai etnik dan kebudayaan yang telah menceburi bidang politik. Penampilan menarik, kecergasan dan glamor adalah ukuran yang diambil untuk menilai mereka.

Eva Kaili adalah antara salah seorang ahli politik wanita yang paling menarik dan mempunyai asal-usul keturunan Yunani. Dia adalah bekas penyampai TV dan pembaca berita untuk Mega Channel.

Pada tahun 2014, Kaili telah menjadi Ahli Parlimen Eropah yang mewakili Parti Pergerakan Sosialis Pahellenic. Kerjaya politiknya bermula selepas dia menyertai Kem Pelajar Panhellenic pada tahun 1992.

Pada pilihan raya pada tahun 2009, dia telah dipilih sebagai ahli Parlimen Hellenic untuk daerah pertama di Thessaloniki. Eva Kaili adalah pemegang sarjana dari Aristotle University of Thessaloniki.

Magdalena Ogorek adalah seorang ahli politik yang cantik dari Poland. Pada tahun 2011, dia telah gagal dalam pemilihan calon Parlimen Perikatan Kanan Demokratik. Pada 9 Januari 2015, Ogorek mengumumkan bahawa dia akan bertanding bagi pilihan raya presiden sebagai calon Perikatan Kanan Demokratik.

Orogek mempunyai Ijazah Sarjana dalam sejarah dari University of Opole dan juga pernah menjadi pensyarah. Kerjaya dia dalam politik bermula pada tahun 2004 apabila dia bekerja sebagai kerani di Kementerian Hal Ehwal Dalam Negeri dan Pentadbiran.

Sebelum menjadi kerani di kementerian itu, Ogorek juga pernah berlakon dalam beberapa siri drama membawa watak sebagai seorang jururawat. Ogorek adalah seorang yang lantang menggesa agar Poland tidak dilihat sebagai musuh oleh media Rusia. Beliau juga memainkan peranan penting dalam mengembalikan semula pelbagai artifak Poland yang dicuri oleh tentera Nazi semasa Perang Dunia Kedua.

Fiorella Ceccacci Rubino adalah seorang pelakon dan juga seorang ahli politik Itali yang cantik. Kerjaya politik Rubino bermula sejak dia menjadi calon Parti Forza Italia pada tahun 2006. Pada tahun 2008 pula, dia telah menyertai Parti Kebebasan Rakyat. Pada 2014, dia pernah ditawarkan oleh bekas presiden Silvio Berlusconi untuk menjadi calon sebagai ahli Parlimen Kesatuan Eropah.

Sebelum dia menyertai politik, dia adalah seorang pelakon hebat yang pernah bekerja dengan beberapa nama terkenal seperti Giorgio Albertazzi, Tinto Brass, Gigi Proietti, Enrico Mintesano dan Rossella Falk. Rubino terkenal dengan peranannya dalam SCTMV arahan Tinto Brass.

Jo-Anna Sue Henley Rampas merupakan salah seorang calon dari Parti Warisan Sabah yang bertanding dalam Pilihan Raya Umum ke-14 (PRU14). Dia terlibat dalam bidang politik ketika Parti Warisan Sabah mencari ikon belia untuk menjadi wakil Gen Y dan Gen Z di Sabah. Pada waktu itu Jo-Anna yang sedang berkhidmat sebagai wakil rakyat di pekannya, Kiulu yang tertelak tidak jauh dari Kota Kinabalu.

Jo-Anna Sue merupakan seorang graduan ijazah Sarjana dalam bidang Undang-undang Antarabangsa dan Tanggungjawab Sosial Korporat dari University of West England. Dia juga aktif dalam bidang seni dan hiburan sebelum terlibat dalam politik. Dia juga merupakan bekas Ratu Cantik Unduk Ngadau pada tahun 2007.

Jo-Anna Sue juga mempunyai latar belakang politik kerana ibunya iaitu Sullah Rampas adalah calon Angkatan Keadilan Rakyat (AKAR) pada tahun 1994 dan bapa saudaranya pula iaitu Datuk Louis Rampas, pernah menjadi ADUN Kiulu selama tiga penggal.

Nicole Minetti adalah seorang ahli politik Itali, model fesyen dan juga personaliti televisyen dan juga Konsulat Serantau PDL semasa pilihan raya 2010. Dia mempunyai ijaza dalam kebersihan pergigian dari Vita-Salute San Raffaele University.

Pada tahun 2009, dia telah mengambil bahagian dalam rancangan "Hit Model" terbitan Colorado Cafe dalam saluran TV Itali1. Karier politiknya berakhir apabila dia terlibat dengan skandal dengan bekas teman lelakinya iaitu bekas presiden Itali Silvio Berlusconi. Dia juga dituduh menjadi orang tengah dalam membekalkan pelacur untuk menghadiri pesta yang sering diadakan Berlusconi.

Kini setelah karier politiknya tamat, dia lebih menjadi menumpukan pada kerjaya model dan menghabiskan masanya sebagai seorang selebriti.

Vanja Hadzovic adalah salah seorang ahli Serbia yang berkhidmat sebagai penasihat Kementerian Luar Negeri Serbia. Dia kemudian telah mencetuskan kontroversi selepas gambarnya yang penuh skandal tersebar di media sosial.

Walaupun begitu, dia telah berusaha dengan keras dan bersemangat untuk mencapai matlamatnya. Hadzovic juga pernah berkhidmat sebagai Naib Presiden Pemuda Parti Sosialis Serbia, parti yang pernah dipimpin oleh Slobodan Milosevic.

Irina Berezhna adalah seorang ahli politik Ukraine yang mewakili Parti Kawasan sejak Oktober 2007. Berezhna merupakan bekas Timbalan Rakyat Ukraine. Dia pernah menerima anugerah sebagai di Ukraine sebagai "Wanita Milenium Ketiga".

Pada tahun 2007 juga, Berezhna telah menerima PhD dalam jurusan undang-undang. Dia juga telah menerbitkan beberapa buah buku mengenai undang-undang dan perniagaan.

Namun, malangnya pada 5 Ogos 2017, Irina Berezhna telah terlibat dalam satu kemalangan berdekatan pantai Adriatic di Croatia akibat pemandunya hilang kawalan. Berezhna telah meninggal dunia tetapi anak perempuannya selamat. Ukraine kehilangan seorang ahli politik yang berwibawa dan juga jelita.

Pada tahun 2011, Maria Kozhevnikova merupakan ahli politik paling cantik di Rusia, menurut tinjauan yang dijalankan. Nama penuhnya Maria Aleksandrovna Kozhevnikova adalah seorang pelakon dan juga ahli politik Rusia sejak 2016 untuk negeri Duma di Rusia.

Sebelum terjun ke bidang politik, Kozhevnikova melakonkan banyak watak untuk filem dan siri TV di Rusia. Kozhevnikova merupakan anak kepada seorang pemain hoki kebangsaan Rusia iaitu Alexander Kozhevnikov.

Pada tahun 2006, dia telah menamatkan pengajian dari Russian Academy of Theatre Arts. Menurut majalah Maxim, Kozhevnikova pernah menjadi wanita tercantik di Rusia. Kozhevnikova yang pernah menjadi kulit hadapan majalah Playboy itu juga turut memenangi kerusi di Parlimen Rusia.

Mara Carfagna adalah seorang ahli politik Itali dan juga merupakan seorang bekas model. Majalah Maxim telah menobatkan Carfagna sebagai "Menteri Paling Cantik di Dunia". Sebelum itu, Carfagna aktif sebagai model selama beberapa tahun dan terlibat dalam beberapa rancangan televisyen.

Pada tahun 2006, dia telah terpilih untuk menjadi ahli Dewan Perwakilan untuk Parti Forza Italia. Dari tahun 2008 hingga 2011, dia telah berkhidmat sebagai Menteri Hak Setaraf dalam senarai kabinet bekas Perdana Menteri Itali iaitu Silvio Berlusconi.

Mara Carfagna juga pernah memenangi pertandingan Miss Italy pada tahun 1997. Seperti Nicole Minetti, Carfagna juga terlibat dalam beberapa kontroversi semasa menyandang jawatan sebagai ahli politik.

Nikita Klæstrup adalah seorang ahli politik Denmark dan dinilai sebagai salah seorang ahli politik paling cantik dalam penampilan, bentuk badan dan juga citarasa fesyennya. Dia yang merupakan ahli Parti Perikatan Liberal juga merupakan seorang bintang TV dan model fesyen.

Pada tahun 2015 ketika ulang tahun ke-110 Universiti Copenhagen, Klæstrup telah menjadi bahan sensasi media apabila tampil dengan pakaian yang provokatif. Pada tahun yang sama juga dia menjadi ahli politik Denmark yang paling kerap muncul dalam carian Google.

Sebelum dia menyertai Parti Perikatan Liberal, dia merupakan ahli Pemuda Konservatif dan juga merupakan presiden persatuan tempatan Lolland-Falster KU dari tahun 2012 hingga 2014. DIa juga telah bertanding untuk Parti Rakyat Konservatif dalam pilihan raya tempatan Denmark pada tahun 2013 untuk Majlis Perbandaran Guldborgsund namun gagal terpilih.


Kelebihan Dan Manfaat Pembayaran Caruman PERKESO (SOCSO)

Percaya atau tidak, kebanyakan daripada kita mengetahui apa itu Kumpulan Wang Simpanan Pekerja (KWSP) atau EPF, namun masih ramai yang tidak begitu faham tentang PERKESO ialah Pertubuhan Keselamatan Sosial (PERKESO) atau Social Security Organisation (SOCSO).

Anda mungkin menyedari bahawa sebahagian kecil daripada gaji bulanan anda diperuntukkan untuk PERKESO daripada kedua-dua majikan dan pekerja.

Badan kerajaan ini ditubuhkan di bawah Kementerian Sumber Manusia pada tahun 1971. Semua syarikat swasta di Malaysia diwajibkan berdaftar di bawah PERKESO dalam tempoh 30 hari dari hari pertama pekerja mula bekerja, menurut Akta Keselamatan Sosial Pekerja 1969.

Pencaruman oleh pekerja adalah lebih rendah berbanding majikan, yang di antara kadar 0.5% hingga 3% berdasarkan gaji mereka. Bagi pekerja yang bergaji lebih daripada RM3,000 sebulan, caruman tidak diwajibkan.

Adalah dianggap sebagai satu kesalahan yang melanggar undang-undang jika pihak majikan tidak mendaftarkan syarikat dan pekerja-pekerja di bawah PERKESO, serta tidak membayar caruman. Hukuman saman dan penjara boleh dikenakan jika disabitkan kesalahan.

PERKESO telah diperbadankan untuk memberikan bantuan perubatan dan kewangan kepada pekerja yang mengalami kekurangan keupayaan atau tidak berupaya, disebabkan oleh penyakit atau kemalangan.

Malah, jika pekerja meninggal dunia melalui pencen, tanggungan pekerja berkenaan seperti isteri dan anak-anak akan diberi bantuan.

Mereka juga memberi bantuan kepada tanggungan pekerja jika mereka mati melalui pencen.

Anda adalah salah seorang daripada lebih daripada 6.5 juta pekerja di Malaysia yang didaftarkan di bawah PERKESO jika anda seorang pekerja di bawah 60 tahun dan bekerja di sektor swasta dengan gaji bulanan.

Anda dikecualikan daripada faedah-faedah ini jika tergolong dalam mana-mana satu senarai di bawah:

Perlindungan oleh PERKESO terbahagi kepada 3 bahagian iaitu Skim Kecederaan Pekerjaan, Skim Pencen Ilat dan Skim Bencana Kerja Pekerjaan Sendiri (Teksi).

Skim Bencana Pekerjaan memberi perlindungan kepada pekerja yang mengalami kemalangan atau suatu penyakit khidmat yang berpunca atau terbit daripada pekerjaannya. Perlindungan di bawah skim ini meliputi kemalangan berikut:

Nota : Kemalangan yang berlaku dalam masa apa-apa perhentian atau lencongan tidaklah disifatkan terbit daripada dan dalam masa menjalankan pekerjaannya.

Kemalangan yang berlaku semasa pekerja berada dalam atau berdekatan dengan mana-mana premis tempat bekerjanya bagi tujuan menyelamatkan, membantu atau melindungi orang yang mendapat bencana atau bahaya semasa kecemasan.

Penyakit yang berpunca atau terbit daripada pekerjaan sebagaimana yang disenaraikan di Jadual Kelima, Akta Keselamatan Sosial Pekerja 1969.

Seseorang berinsurans dianggap sebagai menghidap keilatan apabila mengalami suatu keuzuran yang berkekalan samada tidak boleh diubati atau tidak mungkin sembuh serta tidak berupaya mencari nafkah dengan kerja yang berpadanan dengan kekuatan dan tenaganya, sekurang-kurangnya satu pertiga (1/3) daripada keupayaan pekerja yang normal.

Skim ini memberi perlindungan 24 jam kepada pekerja dari keilatan atau kematian akibat dari sebarang sebab yang tidak berkaitan dengan pekerjaan.

Skim Bencana Kerja Pekerjaan Sendiri adalah untuk pemandu teksi yang bekerja sendiri atau individu yang menjalankan perkhidmatan seumpamanya berkuatkuasa pada 13 Jun 2017. Perlindungan ini disediakan di bawah peruntukan Akta Keselamatan Sosial Pekerjaan Sendiri 2017.

Tempoh perlindungan selama 12 bulan mulai dari tarikh dan masa caruman dibayar dan diperakui menerusi cetakan pada resit bayaran caruman.

PERKESO menyediakan skim perlindungan untuk pemandu teksi atau individu yang menjalankan perkhidmatan seumpamanya di bawah Skim Perlindungan Keselamatan Sosial Pekerjaan Sendiri.

Skim ini memberi perlindungan kepada orang berinsurans yang bekerja sendiri daripada bencana pekerjaan termasuk penyakit pekerjaan dan kemalangan semasa menjalankan aktiviti pekerjaan.

Skim ini menyediakan faedah tunai kepada pemandu teksi dan tanggungannya di samping menyediakan rawatan perubatan, pemulihan jasmani dan latihan vokasional.

Pembayaran hanya boleh dibuat secara online melalui perbankan internet bagi perlindungan untuk tempoh setahun

Kadar caruman berdasarkan opsyen pilihan pendapatan diinsuranskan sebanyak 1.25% daripada pendapatan sebulan.

PERKESO telah mengeluarkan baucar pemeriksaan kesihatan kepada 2.2 juta rakyat Malaysia. Walau bagaimanapun, keputusan menunjukkan bahawa 1.7 juta (77.3% daripada pencarum) yang layak untuk menerima pemeriksaan kesihatan percuma telah menolak inisiatif ini.

Walaupun ia memerlukan usaha untuk menjalani keseluruhan proses, namun untuk seseorang mengambil cuti untuk hadir ke perkhidmatan percuma ini adalah tindakan yang wajar dan harus digalakkan.

Orang yang Diinsuranskan yang menerima Pencen Keilatan dan masih bekerja dan menerima kurang daripada 1/3 daripada gaji bulanan purata sebelum ketidaksempurnaan

Majikan menanggung kos caruman kepada PERKESO pada kadar 1.25% daripada gaji bulanan


6 Nama Yang Memberikan Masalah Besar Kepada Pemiliknya

Beberapa tahun yang lalu, seorang lelaki Vietnam-Australia bernama Phuc Dat Bich memuat naik gambar pasportnya di Facebook dan menulis aduan mengenai penggantungan Facebook berterusan terhadap akaunnya.

Facebook beranggapan bahawa akaunnya adalah palsu kerana nama Phuc Dat Bich kedengaran agak tak masuk akal untuk diberikan kepada manusia.

Bagi yang memahami akan tahu apa maksudnya, tapi tak perlu untuk diterjemahkan kerana terlalu lucah. Insiden itu menjadi tajuk utama antarabangsa dan dilaporkan oleh beberapa agensi berita terkemuka.

Lelaki itu kemudiannya mendedahkan bahawa namanya bukan Phuc Dat Bich dan Facebook tidak pernah menggantung akaunnya.

Semua yang timbul adalah semata-mata satu penipuan. Namun, dia masih boleh berasa seronok dan bertuah, kerana tidak benar-benar mengalami masalah disebabkan nama sendiri.

Bagi yang lain, nama mereka bukanlah satu jenaka tetapi telah menyebabkan mereka mengalami masalah yang serius. iluminasi.com kongsikan 6 nama yang memberikan masalah besar kepada pemiliknya.

Seorang budak lelaki Iraq telah menyedari akibat mempunyai nama yang salah selepas dia dan keluarganya menerima ancaman bunuh. Ini disebabkan dia berkongsi nama dengan Osama bin Laden.

Apabila menyebut nama Osama bin Laden, pasti semua orang merujuk kepada tak lain dan tak bukan, bekas pemimpin Al-Qaeda.

Osama bin Laden yang malang itu dilahirkan di Alexandria, Iraq, pada tahun 2002. AS menyerang Iraq setahun kemudian, menandakan permulaan kepada masalah dalam hidup mereka.

Dia tidak dapat meninggalkan rumahnya, bahkan tak dibenarkan bersekolah kerana namanya. Dia juga terpaksa tidak menyertai kelab-kelab sukan dan sentiasa terpaksa menjelaskan siapa dirinya apabila melalui pusat pemeriksaan.

Situasi menjadi semakin buruk sehinggakan keluarganya menerima ancaman bunuh, membuatkan memaksa mereka melarikan diri ke Baghdad.

Beberapa percubaan untuk menukar namanya gagal. Kemudian Qassim al-Araji, Menteri Dalam Negeri Iraq, mendengar nasibnya dan menawarkan untuk membantu menukar namanya kepada Ahmed Hussein.

Malangnya, budak lelaki bernama Osama bin Laden telah maut akibat direnjat arus elektrik, empat hari sebelum kertas pengenalan yang membawa namanya baru tiba.

Penerbitan dalam talian melaporkan kematiannya dengan tajuk "Osama bin Laden Dibunuh di Iraq."

Seorang jurutera dari India yang dikenali sebagai Saddam Hussain telah ditolak oleh 40 buah syarikat dengan tanpa alasan lain, melainkan berkongsi nama dengan pemimpin Iraq, Saddam Hussein.

Saddam Hussain versi India ini mempunyai nama keluarga yang disebut "Hussain" (dengan "a"), yang tidak sama dengan diktator Hussein akhir zaman (dengan "e").

Tetapi itu tidak membawa apa-apa erti kepada calon majikannya. Saddam Hussain kemudian menukar namanya kepada Sajid Hussain, tetapi ia hanya memburukkan lagi masalah kerana ia sekaligus membatalkan sijil pendidikannya.

Saddam Hussain bukanlah satu-satunya individu yang menghadapi masalah kerana berkongsi nama dengan bekas pemimpin Iraq itu. Seorang lagi Saddam Hussein-yang mempunyai nama 100% sama dengan bekas pemimpin Iraq dan juga merupakan warganegara Iraq, telah ditangkap dan hampir-hampir dibunuh oleh militia Iraq, kerana namanya.

Seorang budak lelaki bernama Saddam Hussein juga sering diejek da  dibuli di sekolah, sementara seorang lelaki dipecat dari pekerjaannya setelah dituduh sebagai anggota parti Ba'ath. Buktinya? Dia telah menamakan Saddam Hussein anaknya.

Juga di Iraq, Saddam Hussein yang lebih malang telah mengalami masalah lama sebelum Saddam Hussein (presiden) digulingkan dari kuasa.

Oleh kerana nama budak lelaki itu, para guru sekolahnya meletakkan standard lebih tinggi berbanding pelajar lain. Dia akan diberikan hukuman yang sangat berat jika prestasinya tidak memuaskan.

Cuba untuk melakukan sesuatu agar dirinya dihargai, Saddam Hussein ini telah menyertai pasukan tentera. Namun ia memberikan masalah yang lebih besar selepas seorang pegawai tentera menyerangnya kerana mencemarkan dan berani untuk berkongsi nama dengan diktator Saddam.

Perkara menjadi semakin buruk selepas diktator Saddam kehilangan kuasa pada tahun 2003. Saddam (tentera) cuba untuk mengubah namanya pada tahun 2006 tetapi tak mampu membayar kosnya dan masalah yang berkaitan.

Seorang lelaki di Amerika Syarikat telah dipenjarakan setelah menamakan sekurang-kurangnya lima daripada anaknya dengan nama Adolf Hitler, bangsa Aryan, Heinrich Himmler (seorang pegawai tertinggi Parti Nazi), dan teman wanita Hitler, Eva Braun.

Nama anak-anaknya dikenali sebagai Adolf Hitler Campbell, JoyceLynn Aryan Nation, Honszlynn Hinler Jeannie, Heinrich Hons, dan Eva Braun.

Lelaki tersebut, yang dahulu dikenali sebagai Isidore Heath Campbell, menyempurnakan penamaan nama keluarga mereka dengan menamakan dirinya Isidore Heath Hitler.

Huruf hadapan namanya yang baru iaitu I.H.H., dipercayai bermaksud "I Hail Hitler." Keluarga ini mendapat perhatian nasional selepas sebuah pasar raya enggan menulis nama Adolf Hitler yang berusia tiga tahun di atas kek hari jadinya.

Pihak berkuasa kemudian telah meletakkan kanak-kanak tersebut di bawah penjagaan khas atas apa yang mereka nyatakan sebagai "penderaan domestik" dan menghantar Heath ke penjara atas tuduhan keganasan rumah tangga.

Heath melalui hukuman penjaranya tetapi kembali ke mahkamah dalam usaha untuk menuntut kembali anak-anaknya dengan memakai pakaian seragam Nazi.

Bandar Fort Wayne, Indiana mengalami satu situasi yang sangat janggal apabila ia meminta para penduduk tempatan untuk mengundi memilih nama baru kepada bangunan pentadbiran bandar.

Kebanyakan penduduk mengundi bangunan itu untuk dinamakan sempena nama Harry Baals, bekas datuk bandar Fort Wayne selama 4 kali yang meninggal dunia di dalam pejabatnya pada tahun 1954.

Ini menyebabkan masalah bagi pegawai bandaraya yang tidak bersedia menamakan bangunan itu bersempena bekas Datuk Bandar, walaupun mereka tak mempunyai apa-apa masalah dengan bekas datuk bandar tersebut.

Apa yang menimbulkan masalah adalah nama keluarganya, Baals, disebut sebagai "Balls" yang bermaksud "telur/skrotum". Malah, nama hadapan beliau juga langsung tidak membantu, di mana Harry kedengaran seperti "hairy" yang bermaksud berbulu.

Ini sekaligus memberikan nama bangunan baru itu sebagai "telur berbulu", yang akan membuatkan majlis bandaraya bandar itu menjadi bahan ketawa seluruh negara.

James Bond, watak seorang ejen Perkhidmatan Rahsia British fiksyen dalam novel-novel pengintip Ian Fleming, dinamakan bersempena nama sebenar seseorang yang dikenali sebagai James Bond.

James Bond sebenar adalah ahli sains (ahli sains burung) yang bekerja di Akademi Sains Semulajadi Philadelphia dari tahun 1920-an hingga 1989.

James Bond yang sebenar juga menulis beberapa buah buku tentang burung-burung yang dikajinya. Salah satu daripada buku tersebut ialah Bird of the West Indies (1936), di mana Ian Fleming meminjam nama saintis untuk watak fiksyennya.

Ian Fleming mahukan satu nama yang agak suram dan membosankan untuk wataknya, dan kehidupan nyata James Bond mempunyai nama yang sempurna.

Walau bagaimanapun, James Bond sebenar tidak begitu menyukai dengan cara pengintip fiksyen yang mempopularkan namanya.

Malah, pakar ornithologi ini mula kelihatan seperti peniru. Dalam satu insiden di lapangan terbang, beliau telah ditahan oleh pegawai yang memberitahunya bahawa pasportnya palsu kerana ia mempunyai nama James Bond, yang mana mereka anggap sebagai palsu.

Isis adalah satu nama yang biasa untuk anak-anak gadis di Amerika Syarikat, sehinggalah kumpulan pengganas ISIS muncul.

Pada tahun 2014, kedudukan nama Isis jatuh dari yang paling biasa, dari kedudukan ke-705 kepada ke-1770. Seorang wanita bernama Isis Anchalee telah menerima akibat yang pahit kerana berkongsi nama dengan kumpulan pengganas selepas Facebook mengharamkannya kerana disyaki menjadi pengganas.

Dia hanya mendapatkan semula akses ke akaunnya selepas menyerahkan foto pasportnya sebanyak tiga kali. Manusia bukan satu-satunya yang terperangkap dalam penamaan Isis.

Beberapa perniagaan bernama Isis mengalami penjualan yang lemah dan gangguan yang semakin meningkat, memaksa ramai untuk mengubah nama syarikat mereka.

Pemilik Isis Nails di New York City kerap kali diganggu dan sering diingatkan bahawa ISIS memotong kepala orang. Syarikat tersebut juga menyaksikan penurunan jualan sebanyak 30 peratus, memaksa dia mengubah nama perniagaannya.

Sebuah syarikat pembuat coklat Belgium, yang telah menukar nama dari Italo Suisse ke Isis, dengan cepat menukar nama sekali lagi kepada Libeert selepas syarikat itu juga mengalami kerugian dari segi jualan yang serius.

Isis Pharmaceuticals menukar namanya kepada Ionis Pharmaceuticals, manakala beberapa watak dan agensi TV yang mengandungi nama Isis telah tidak lagi digunakan.


10 Syarikat Pengeluar Trak Dan Lori Terbesar Di Dunia

Trak atau lori adalah antara salah satu pengangkutan yang paling penting di dunia.

Ramai di antara kita yang tidak menghargai pengangkutan ini kerana tidak menggunakannya, namun ia memainkan peranan yang besar dalam kehidupan seharian kita.

Tanpa lori dan trak, pelbagai urusan penting akan tergendala terutamanya penghantaran barang-barang kegunaan harian termasuklah makanan.

Seperti industri kereta, hortikultur dan perkakasan pembangunan, perniagaan trak meningkat dengan pesat. Pada tahun 2016, kira-kira 2.68 juta trak yang dijual di seluruh dunia.

Dan dalam jumlah yang sangat banyak itu, beberapa jenama pengeluar mempeloporinya dan iluminasi.com kongsikan 10 pengeluar trak terbesar di dunia.

Navistar International Corp menduduki tempat keempat dalam senarai 10 syarikat pembuatan trak teratas.

Navistar International Corporation (dahulunya International Harvester Company) adalah syarikat Amerika Syarikat, yang merupakan pengeluar trak komersil jenama International dan trak tentera, juga dibawah jenama yang sama.

Satu lagi syarikat pembuatan trak Eropah; Kumpulan Volvo juga mengeluarkan trak di bawah nama-nama seperti Volvo, UD, Renault Trucks, dan Mack, Eicher, dan Dongfeng Trucks.

Urusan jual beli traknya mewakili 66% daripada jumlah tawaran berfaedah syarikat itu. Pada tahun lepas, Volvo menjual 300,00 trak di seluruh Eropah.

Hino adalah pembuat trak dan pengangkutan Jepun, antara salah satu jenama trak yang paling terkenal di Malaysia.

Organisasi itu telah terlibat dengan peluasan tawaran trak kategori berat dan sederhana di Jepun, memandangkan permintaan umum berkembang.

Syarikat yang diasaskan pada tahun 1942 ini mempunyai 37.7% bahagian industri keseluruhan dalam negara.

PACCAR Inc mengeluarkan trak di bawah nama Peterbilt, Kenworth dan DAF. Di Amerika Syarikat dan Kanada, PACCAR Inc mempunyai 28.5% bahagian pasaran dalam trak Kelas 8.

Di Eropah pula, jumlah keseluruhan pasarannya dalam iklan trak kategori sederhana kategori mencecah sehingga 16.2%.

Tak lengkap sesuatu senarai syarikat jika tidak terdapat syarikat daripada China.

Dongfeng adalah pengeluar kenderaan milik kerajaan China dan merupakan salah satu yang terbesar di China dari segi penguasaan pasaran mereka, mengawal 11% daripada jumlah pasaran.

Di samping itu, organisasi ini menjual 369,100 kenderaan perniagaan pada tahun 2016, yang mengakibatkan pengembangan 7% lagi sepanjang tahun 2017.

Boleh dikatakan Scania adalah jenama trak yang paling dikenali di Malaysia. Scania adalah anak syarikat Volkswagen AG.

Organisasi yang berpangkalan di Sweden itu mempunyai pejabat di pelbagai negara termasuk Perancis, Belanda, India, Argentina, Brazil, Poland, dan Rusia.

Di samping itu, syarikat ini juga mengendalikan 10 unit penjanaan kuasa yang berlainan di dunia.

Baru-baru ini, Scania telah mengeluarkan pelbagai jenis trak lain, dikuasakan oleh enjin gas V8. Trak Scania terbaru ini menggunakan kira-kira 10% kurang bahan api daripada yang sebelum ini.

Seterusnya dalam senarai 10 syarikat pembuatan trak terbesar di dunia juga merupakan syarikat dari Eropah iaitu Iveco.

CNH Industrial NV yang berpangkalan di Belanda memiliki trak dan bahagian Iveco. CNH Industrial NV menjual sekitar 140,200 trak pada tahun 2016. Di Eropah, jumlah bahagian pasaran Iveco adalah sebanyak 11%.

Anak syarikat Volkswagen AG, MAN juga merupakan antara 10 syarikat pembuatan trak utama dunia. Syarikat ini diasaskan pada tahun 1915 dan berpangkalan di Munich, Germany.

Baru-baru ini MAN telah membuat perjanjian dengan syarikat trak Jerman DB Schenker; yang telah memberi kesan kepada jumlah jualan syarikat.

TATA Motors Limited adalah salah satu syarikat pembuatan trak terbesar di seluruh dunia dengan jualan sebanyak kira-kira 400,000 trak.

Tata Group adalah syarikat konglomerat multinasional India dari India dan diasaskan pada tahun 1868 oleh Jamshedji Tata.

Ia mendapat pengiktirafan antarabangsa selepas membeli beberapa syarikat global, bermula dengan Tetley pada tahun 2000, yang dicatatkan sebagai "pengambilalihan terbesar dalam sejarah korporat India."

Walaupun, TATA lebih terkenal di peringkat tempatan dan kebanyakannya digunakan untuk pengangkutan domestik, namun, bilangan trak yang dijual oleh syarikat ini setiap tahun adalah sangat menakjubkan.

Tidak dinafikan, Daimler adalah syarikat pembuatan trak utama dunia dengan jualan melebihi 415,000 unit. Daimler Group adalah syarikat automotif multinasional Jerman dan beribu pejabat di Stuttgart, Jerman.

Daimler adalah pengeluar trak yang juga membuat trak di bawah jenama Mercedes-Benz, Western Star, Freightliner, Mitsubishi Fuso, Sterling Trucks dan BharatBenz.

Kumpulan ini juga menghasilkan komponen trak iaitu Alliance Truck Parts dan Detroit Diesel. Dengan jumlah jualan tahunan yang tertinggi, Daimler Group menggungguli senarai ini.